hidoyat.uz – “Мовароуннаҳр” нашриётининг сайти - КЎКАЛДОШ МАДРАСАСИ\nТошкент шаҳри тарихий ёдгорликлари билан ҳам машҳур. Кўкалдош мадрасаси ана шундай муҳташам обидалардан биридир. Маълумотларга қараганда, ушбу мадраса шайбоний ҳукмдор Бароқхоннинг ўғли Дарвешхон Тошкент ҳокими бўлган даврда (1551-1575 йиллар) Қулбобо Кўкалдош томонидан бунёд этилган.\nКўкалдош мадрасаси даврлар ўтиши билан ўзининг дастлабки кўринишини йўқотган. Хусусан, 1868, 1886, 1946, 1966 йилларда шаҳарда бўлган зилзилаларда мадрасанинг пештоқи ва юқори қаватларига қаттиқ шикаст етади.\nТарихий манбаларда келтирилишича, мадраса 38 ҳужрадан иборат бўлган. Тошкентлик савдогар Нурмуҳаммад Алимовнинг айтишича, мадраса 1735 йилларда карвонсаройга айлантирилган.\nМадраса нафақат ўқув маскани, балки мударрислар, мутаваллилар, талабалар ва бошқа мадраса хизматида бўлганлар учун тураржой вазифасини ҳам ўтаган. Шунингдек, узоқ жойлардан келган илм аҳллари ва савдогарлар шаҳарнинг марказида, катта бозорнинг ёнида жойлашган мадраса хоналарида кўп ҳолларда бир неча кун яшаб ҳам қолган.\nЮқорида айтилган ўттиз саккизта ҳужра асосий дарсхона саналган. Булардан ташқари, мадрасада тахминан яна шунча хона бўлганини тарихий манбалар, хусусан XIX аср охирларида туширилган фотосуратлар орқали ҳам билиш мумкин.\nАрхив ҳужжатларида 1872 йили мадраса вақфида 321 та дўкон бўлгани қайд этилган. Мадраса иш бошқарувчиси, яъни мутавалли умумий даромадни мударрисларга, сўфига, ичимлик суви билан таъминловчи мешкобчига, сартарошга, талабаларга ва мадрасада истиқомат қилиб турган усталар, мусофирларга тақсимлаб берган. Ҳатто, уйсиз ғариб ва ночорлар ҳам мадрасанинг бир қисмидан қўним топган.\nМадрасада тафсир, ҳадис, ақоид, фиқҳ кабилар асосий фан сифатида ўқитилган. Аммо таълим фақат диний илмлар билан чегараланмаган. Адабий, табиий, ижтимоий ва аниқ фанларга йўналтирилган соҳаларда ҳам сабоқ берилган. Ушбу ўқув юрти битирувчилари орасидан таниқли олимлар, адиблар, жамоат арбоблари етишиб чиққан. Масалан, ўзбек адабиётининг йирик вакилларидан Муқимий мадрасада яшаб, таълим олган бўлса, Фурқат 1889-1891 йилларда, Ҳамза Ҳакимзода эса 1910-1911 йилларда бу масканда истиқомат қилиб, маълум муддат таҳсил кўрган. Машҳур тошкентлик шоир Хислат шу мадрасада ўқиган. Унинг яқин ижодий маслакдоши Сидқий Хондайлиқий ҳам Кўкалдош мадрасасида дарс олган. Бу ерда турли мушоиралар, жумладан, бедилхонликлар ташкил этилган.\nЧор Россияси ҳукмронлиги даврида шаҳар марказида жойлашган мадраса ҳудудидан ҳар хил маданий тадбирларни ўтказишда фойдаланилган. Масалан, миллий маданият намуналари намойиш этиладиган кўргазмалар айнан шу ерда бўлиб ўтган.\nСовет даврида шаҳардаги меъморчилик обидалари қаровсиз қолдирилди. Шу сабабли бошқа ёдгорликлар қатори Кўкалдош мадрасаси ҳам хароба кўринишга келиб қолди.\nЎзбекистон мустақилликка эришганидан сўнг, тарихий-меъморий обидалар қайтадан таъмирланди. Хусусан, Кўкалдош мадрасаси ўтмишни акс эттирувчи меъморий ёдгорлик ҳолатига келтирилди. Бу тарихий илм масканида совет даврида тўхтатилган мадраса фаолияти 1991 йилдан Ўзбекистон мусулмонлари идораси тасарруфида жонлантирилди. Ҳозир ушбу мадрасада талабалар малакали ўқитувчи ва устозлардан диний-дунёвий фанлар бўйича таълим оляпти.\n1650 марта ўқилган.


Жавлон Иброҳимов: “Суперлиганинг ҳар бир учрашуви худди финалдек ўтади” / CHAMPIONAT.asia\n16:21ЎФА мутасаддилари Португалиянинг "Витория Гимарайнш" клуби академияси билан яқиндан танишишди 0 16:13ЕЧЛ. Бугун Роналду Мадридда, "Сити" Германияда меҳмон 5 15:58Икардининг хотини ўзи ҳақида ёзилган мақолани шармандалик деб атади 10 15:48“Металлург” футбол клубининг логотипи ўзгарди 11 15:44Olamsport: Шоҳжаҳон навбатдаги жанги ҳақида гапирди, Ломаченконинг рақиби расман маълум бўлди 2 15:26Ўзбекистон Суперкубоги учрашуви олдидан матбуот анжумани 22 февраль куни соат 17:30да бошланади 7 15:21Ўзбекистон аёллар олимпия терма жамоасининг Токио-2020 олимпиадаси 2-саралаш босқичи ўйинлари тақвими 2 15:20Сарри "Челси"ни тарк этса, клуб унга миллионлаб фунт тўлаб беради 7 15:06Фердинанд: "Ливерпуль" "Бавария"ни мағлуб этади" 14 14:40"Интер" "Барселона" футболчисини харид қилишга яқин турибди 16 14:38Спортчилар ижтимоий тармоқларда 3 14:20Терма жамоа бош шифокори Аброр Пирриев билан Игнатий Нестеровда аниқланган модда ҳақида суҳбат 6 14:13Иван Нагаев ва Саламат Қутибоев бу йилги мавсумни “Бухоро”да ўтказади 5 14:10"Челси" Зидан ва Лэмпард вариантларини кўриб чиқмоқда 9 14:08"Насаф": Мавсумий чипталарни харид қилинг 10\nЖавлон Иброҳимов: “Суперлиганинг ҳар бир учрашуви худди финалдек ўтади”\n07 янв 09:11\nТеглар : Жавлон ИброҳимовБунёдкор\nХабарингиз бор, Ўзбекистон футбол федерацияси ва профессионал футбол лигаси томонидан футболимизни ислоҳ қилиш борасида қатор самарали ишлар олиб борилмоқда.\nЧемпионатимиз формати ўзгартирилиб, клубларнинг профессионал фаолиятини таъминлаш мақсадида бир қатор ўринли талаблар қўйилмоқда. Шунингдек, футболчиларнинг жисмоний ҳолатини кучайтириш бўйича нормативлар олиниб, терма жамоалар манфаатини йўлида фойдали янгиликларга қўл урилди. Бу борада “Бунёдкор” жамоаси сардори Жавлон Иброҳимов ўз фикрлари билан ўртоқлашди.\n“Аввало, Ўзбекистон футбол федерацияси ва профессионал футбол лигасида иш бошлаган янги раҳбариятга омадлар тилайман. Улар томонидан олиб борилаётган ишларга юқори баҳо бераман. Юртимиздаги 2017 йилги футбол мавсумини Ўзбекистон кубоги финали якунлаб берди. Кўпчиликка яхши маълумки, финал баҳси жуда юқори савияда ташкил этилди. Майдонда “Локомотив” ва “Бунёдкор” жамоалари ўртасида муросасиз кураш кечди. Стадиондаги муҳитни эса таърифлаб бўлмайди. Биласизми, футболчилик фаолиятим мобайнида ички мусобақаларда бундай кўп мухлис йиғилганини илгари кўрмагандим. Шунинг ўзи кўрсатиб турибдики, халқимиз футболни севади”.\n“Фикримча, энди 2018 йилги Суперлига баҳслари худди финал баҳсидек ўтади. Чунки энди оддий ўйинларнинг ўзи қолмади. 12талик форматдаги ҳар бир баҳс муросасиз ва кескин ўтишига шубҳа йўқ. Ўйлаб кўринг, қандайдир очколар Сизни ё чемпионлик учун курашга қўшади ёки Суперлигада жон сақлаб қоладиган гуруҳга тушириб юборади. Қолаверса, “олтин очколар” ҳисоб-китоби ҳам ўзига хос янгилик бўлди. Бу энди ҳар бир рақиб билан бўладиган баҳсда очко жамғариш кераклигини кўрсатиб турибди. Шу орқали ҳам мухлисларнинг қизиқиши ортиши аниқ”.\n“Кескинлик ва муросасизликнинг ошишига хизмат қиладиган яна бир жиҳат бу – нормативлардир. Футболчилар энди жисмоний ҳолатларини мавсум давомида юқори савияда ушлаб туришлари керак. Айниқса, қишки ўқув-машғулот йиғинларида олинадиган юкламалар кучлироқ бўлса, бу футболчининг мавсумнинг охиригача жисмоний ҳолати етук бўлишини таъминлайди. Мана шундай юкламаларга дош беролган футболчилар ва жамоаларнинг ғалабалари ҳам кўпроқ бўлади. Бундан эса энг аввало терма жамоаларимизга кўпроқ фойда. Ватанимиз жамоаларига кириш учун футболчилар ичида рақобат ошади. Терма жамоалар мураббийлари рўйҳатида қанча номзод кўп бўлса, ўйлайманки, халқаро турнирлардаги ғалабаларимиз ҳам салмоқли бўлади”, - дейди “Бунёдкор” сардори Жавлон Иброҳимов.\nНазорат учрашуви. “Насаф” - "Бунёдкор" 1:0 19\nРасман: Жавлон Иброҳимов Жанубий Корея клубига ўтди 27\nАбдуқаҳҳор Хожиакбаров ва Дилшод Хушбаков "Бунёдкор"да 7\n"Бунёдкор" академияси мураббийлари учун ўқув семинар ўтказилди 2


Дардларга шифо – Омонхона – Сурхон тонги\nБош саҳифа / Жамият / Дардларга шифо – Омонхона\nАпрел 27, 2018\tЖамият Изоҳ қолдириш 6,015 Кўрилди\nАйтишларича, Соҳибқирон Амир Темурнинг лашкари Бойсун тоғлари жойлашган водийга келганда ҳолдан тойиб қолади.\nБунинг устига, аскарлар бирин-кетин касалликка чалинади. Сўнгра улар Омонхона булоғидаги сувдан ичиб, шу ердаги ғор салқинида тин олиб, яна асл ҳолига келган.\nРивоятлар ҳақиқатдан сўзлаши рост. Чунки бугун ҳам Бойсун тоғлари бағридан сизиб чиқаётган Омонхона булоғининг суви кўп дардларга даво бўляпти.\nУзоқ йиллик тарихга эга Омонхона қуюқ арчазорлар билан қопланган. Ушбу манзил географик муҳити, гўзал манзараси, баҳаволиги билан инсон руҳиятига ўзгача таъсир этади. Омонхона булоқ суви таркибида кремний кислотаси, темир, алюминий ва бошқа кўплаб микроэлементлар мавжудлиги аниқланган. Мутахассисларнинг фикрича, бундай витамин ва минералларга бой булоқ суви инсон танасини, айниқса, жигар, ўт пуфаги йўлларини даволаш хусусиятига эга. Айниқса, тананинг ички органларини ювишда Омонхона булоқ суви фойдали ва зарарсиздир.\nБу ерда Омонхона ғори ҳам мавжуд бўлиб, унинг баландлиги 3,5 метр, умумий майдони эса 60 квадрат метрни ташкил этади. Бу ғорда ғаройиб ҳодисани кузатиш мумкин. Яъни, саратоннинг чилласида ғор ичидаги ҳарорат 5-6 даража совуқ, қишда эса 20-22 даража илиқ бўлиб туради.\nОлдинги Ибтидодан садо берар Тешиктош\nКейинги Ҳаво шарининг парвози


Mart 16, 2020 Mart 24, 2020\n27 ёшимда турмушга чиқдим. Унгача чет элда ўқиб, малакамни оширдим. Қайтгач, университетлардан бирида ишладим. 29 ёшимда оналик бахтига муяссар бўлдим. Унгача эса икки йил давомида нималарни эшитганимни тасаввур қилаверинг. "Балки бепуштликдир?" ёки "қари қиз бўлгани учун ҳомиладор бўла олмаяпти" – ҳозир собиқ бўлган эримнинг қариндошларидан бундан ҳам баттар гапларни эшитганман.\nСобиқ турмуш ўртоғимнинг опачасини эри учта боласи билан ташлаб кетди ва ёш қизга уйланиб олди. Оиламизнинг бузилишида иштирок этган бирон кимса, афсуски, бахтли эмас...


Қозоғистоннинг Жамбул вилоятида кучли шамол уйларнинг томларини учириб кетди\n01 декабр 2021, Тошкент вақти: 11:36\nҚозоғистоннинг Жамбил вилоятида 17 ноябрь куни юз берган кучли шамол оқибатида қатор уйларнинг томи учиб кетди, деб хабар берди маҳаллий нашрлар.\nИжтимоий тармоқларда шамол томларни учириб кетаётгани, одамларни йиқитаётгани ва машиналарни ағдараётгани тўғрисидаги видеолар тарқалди.\n“Соатига 30 километр тезликда эсаётган шамолнинг тобора кучайиб бораётгани оқибатида Жамбул вилоятида автомшина ҳайдаш хавфли бўлиб қолмоқда. Ҳайдовчилардан ниҳоятда эҳтиёт бўлиш талаб этилади”,-дейилади вилоят полицияси 17 ноябрда тарқатган билдирувда.\nАйни пайтда расмийлар шамол оқибатида кўрилган зарар ва жабрланганлар тўғрисида маълумот бермади.\nЖамбул вилоят фавқулодда вазиятлар бошқармаси Олмаота-Тошкент трассасида кучли шамол оқибатида тўхтаб қолган машиналардан 26 кишини, жумладан, 2 болани қутқариб қолганини билдирди. Қутқарилган одамлар Нурликент қишлоғидаги мактабда ташкил этилган иситиш пунктига олиб борилган.


Жашстан лойиҳасининг Қирғизистон вилоятларидаги координаторлари лойиҳанинг жорий натижаларини муҳокама қилиш мақсадида 28 январь куни Бишкекда йиғилдилар. (Аскер Султанов)\nБИШКЕК – Search for Common Ground («Умумий манфаатларни излаб») халқаро нодавлат ташкилотининг Қирғизистондаги бўлими БМТ тинчликпарварлик жамғармасининг молиявий кўмагида қирғиз ёшларини экстремизм ва радикализмдан узоқлаштириш мақсадида уларга бир қатор ижтимоий лойиҳаларни ишлаб чиқишга ёрдам бермоқда.\nЖашстан («Ёшлар замини») лойиҳасига 14 ёшдан 28 ёшгача бўлган 162 нафар йигит-қиз жалб этилган. Ушбу лойиҳа 2017 йилдан бери Қирғизистон бўйлаб 27 та зиддиятли жамоада иш олиб бормоқда, деди лойиҳа раҳбари Эвгений Бадиловский Карвонсарой нашрига.\nМазкур лойиҳадан кўзланган мақсад – қирғиз ёшларини фаол етакчиликка жалб қилиш орқали, уларни экстремизмдан қайтариш.\n«Биз ёшлар орасида кўплаб келишмовчиликлар юз берган жойларни танлаймиз ва ёшлар билан уларнинг салоҳиятини ошириш устида бирга ишлаймиз», деди у. «Биз ёшларни ушбу лойиҳага жалб қилиш орқали уларни радикал ғоялар ва низолардан узоқлаштиришни истаймиз».\nБизнес ташаббусларни қўллаб-қувватлаш\nЖашстан лойиҳаси Мин-Кушда (Норин вилояти) бир гуруҳ ёшларга мебель ишлаб чиқарувчи корхона очишга ёрдам берди.\nОлти йигит ҳамқишлоқлар орасида мебель сотадиган корхонага талаб борлигини кўрдилар.\n«Дастлабки уч ой ичида улар 3000 кишилик қишлоқ учун умумий баҳоси 20 000 сомга (291 доллар) тенг буюртмаларни етказиб беришди», деди Бадиловский. «Лойиҳага тикилган сармоя 1500 АҚШ долларини ташкил этди ва харажатлар деярли қоплаб бўлинди».\nИссиқкўл вилоятининг Саруу қишлоғидан бўлган бир гуруҳ ёшлар эса қуритилган мева ишлаб чиқаришни йўлга қўйганлар.\nУлар мавсум давомида бир талай олма ва бошқа мевалар нест-нобуд бўлганини кўрдилар», деди Бадиловский. «Улар, шунингдек, 10 тоннага яқин олма ва нок ерда қолиб увол бўлган бир пайтда, қишлоқда 3 мингга яқин бола етарлича витаминлар билан таъминланмаганидан хабар топдилар».\nУлар маҳаллий аҳоли ёрдами билан ҳафтада бир марта 3300 килограмм сархил меваларни териб, қайта ишлайдилар ва 18 килограмм қуритилган мева маҳсулотларини тайёрлайдилар – бу 150 нафар мактаб ўқувчиси учун етарли.\n«Эндиликда улар ишлаб чиқариш ҳажмини ошириб, қишлоқдаги болалар боғчасини ҳам қуритилган мевалар билан таъминлаш ниятидалар», деди Бадиловский.\nЁшлар жамоасини мустаҳкамлаш\nБу орада, ўтган йили лойиҳа доирасида манаслик (Талас вилояти) бир гуруҳ болалар қишлоқдаги тенгдошлари орасида бирдамлик туйғусини мустаҳкалаш мақсадида ёшлар марказига асос солдилар.\nКоординаторлар лойиҳага имкон қадар кўпроқ ёшларни жалб қилиш мақсадида 19 та қишлоқда учрашувлар ўтказмоқдалар. Шунингдек, WhatsApp гуруҳи ҳам ишга туширилди. Йиғилишлар ўтказиш учун уларга маҳаллий почта биносида 2 та хона ажратилган.\nХоналар ёшларнинг ўзи тарафидан таъмирланиб, учрашув ва муҳокамалар ўтказиш учун қулай масканга айлантирилди.\n«Айни пайда биз ёшларни сардорлик кўникмалари ҳамда маҳаллий аҳоли ва ёшлар билан мулоқотга ўргатувчи 6 ойлик курсларга ўқитиш учун Таласга олиб келмоқдамиз», деди Карвонсаройга ёшлар маркази асосчиларидан бири Жўлдошбек Жонузоқов. «Уруш ҳудудларига бормасликлари учун, биз бу ерда уларга қандай қилиб ишни йўлга қўйиш ва бизнес-таклифларни ёзишни ўргатамиз.»\n«Ёшлар марказининг шарофати билан, турли этник гуруҳларга мансуб ёшлар бирга йиғилиб, ўзаро келишув ва ҳамжиҳатлик асосида, турли мавзуларни муҳокама қилиш ва ҳамкорликда ижтимоий тараққиётга оид қатор лойиҳаларни ишлаб чиқиш имконига эга бўлдилар», деди Бадиловский.\n«Ёшлар ўзларининг бўш вақтларини унумли ўтказишлари учун марказда кинотеатр очишни режалаштирмоқдалар», деди у.\nБағрикенгликни тарғиб қилиш орқали экстремизмга қарши курашиш\n«Жашстан лойиҳаси ёшларнинг экстремистик ғоялар ва радикал гуруҳларга ёлланишга қаршилигини кучайтиради», деди Карвонсаройга лойиҳанинг Чуй вилояти минтақавий координатори Айгул Ибраева.\nМасалан, 2017 йил ноябрда тўқмоқлик Алмаз Уулу Айбек (21 ёш) ва унинг дўстлари Жашстан лойиҳаси доирасида кўчалардаги турникларда гимнастика машғулотларини ўтказдилар. Бу тадбир соғлом турмуш тарзини тарғиб қилиш ва ёшлар орасида муштлашувларга барҳам бериш мақсадини кўзлаган эди.\n«Тўқмоқда турли этник гуруҳлар бор ва шу сабаб кўп муштлашувлар юз берган», деди у Карвонсаройга. «Охирги 2 йил ичида вазият яхшиланди, ёшлар бир-бири билан дўстлаша бошлади, бунда лойиҳанинг ёрдами катта бўлмоқда».\nУнинг сўзларига кўра, лойиҳада 40 киши қатнашмоқда ва мураббий ҳам таклиф этилган. «Биз ҳар куни учрашиб, машғулотлар олиб боряпмиз. Март ойида Тўқмоқда мусобақа ўтказилади».\nАлмазнинг сўзларига кўра, лойиҳа ёшлар эътиборини радикал ғоялардан узоқлаштиришга ёрдам берди.\n«Машғулотлар ёшларнинг маданият, фан ва енгил атлетика соҳаларидаги салоҳиятини юзага чиқаришга кўмаклашади», деди у. «Биз ёшларни ривожлантиришга интиляпмиз. Ёшлар учун янги имкониятлар яратилса, улар Сурияга боришдек ҳалокатли қарорлардан тийиладилар».\nАйыма(Адина) | 2018-05-05\nБу лойиҳа менга жуда маъқул келди, кўп нарсани, айниқса, муаммолар келиб чиқиши билан уларни ҳал қилишни ўргандим. Мен бу муаммоларни ҳал этишни ўргандим. Ҳозирги вақтда ўсмирлар турли муаммоларга дуч келмоқдалар. Ғамгин бўлган вақтимда бу лойиҳа менга ёрдам берганидан миннатдорман. Лойиҳа менга яхшироқ бўлиш ва ўзимни бахтли ҳис қилиш имконини берди. Афсуски, «Жашстан» лойиҳасида иштирок эта олмадим. «Жашстан» - сен энг зўрсан!


Чилонзор тумани ҳокими Тошкент шаҳри ҳокимига ўринбосар бўлди - Zamin.uz\nТошкент шаҳар ҳокимлигида бир қатор янги тайинловлар амалга оширилди.\nЧилонзор тумани ҳокими Даврон Ҳидоятов Тошкент шаҳри ҳокимига ўринбосар бўлди.\nТошкент шаҳар ҳокимлиги Матбуот хизмати «Kun.uz»га хабар қилишича, Даврон Абдулпаттахович Ҳидоятов Тошкент шаҳар ҳокимининг архитектура, капитал қурилиш ва коммуникацияларни ривожлантириш масалалари бўйича биринчи ўринбосари лавозимига тайинланган.\nУ бу лавозимда Нодиржон Эргашевич Максумовнинг ўрнида иш бошлайди.\nДаврон Хидоятов 1976 йил Тошкент шаҳрида туғилган. 1998 йилда Тошкент давлат иқтисодиёт университетини, 2001 йилда Ўзбекистон Республикаси Банк-молия академиясини тамомлаган.\nКўп йиллар Хусусийлаштириш, монополиядан чиқариш ва рақобатни ривожлантириш давлат қўмитаси раиси сифатида ишлаган Ҳидоятов 2017 йилнинг апрелида лавозимдан олиниб, Чилонзор тумани ҳокимлигига туширилганди.\nШу йилнинг июнида у Тошкент шаҳридаги барча туманлар ҳокимлари билан бир кунда ишдан олиниб, ҳоким вазифасини бажарувчи сифатида лавозимга қайта тайинланганди.\nАйни вақтда Чилонзор туманига ким янги ҳоким бўлгани тўғрисида маълумот йўқ.\nТошкент шаҳри ҳокимлигида ўтказилган йиғилишда яна бир тайинлов амалга оширилган.\nҲаёт Илясович Иноғамов Тошкент шаҳар ҳокими ўринбосари – Тошкент шаҳар каналлардан фойдаланиш ва уларга туташ ҳудудларни ободонлаштириш бошқармаси бошлиғи лавозимига тайинланган.\nБунга қадар Ҳаёт Иноғамов Ўзбекистон Республикаси Вазирлар Маҳкамаси ҳузуридаги «Tashkent City» халқаро ишбилармонлик маркази Дирекцияси давлат унитар корхонаси директорининг биринчи ўринбосари лавозимида ишлаган.\nУ 1986 йил Тошкент шаҳрида туғилган. 2008 йилда Тошкент автомобил ва йўллар институтини тамомлаган.\nБундан аввалроқ Марказий банк раиси ўринбосари Шерзод Рафатович Хаджизадаев Қаҳрамон Арипов ўрнига Тошкент шаҳар ҳокимининг иқтисодиёт ва тадбиркорлик масалалари бўйича биринчи ўринбосари лавозимига тайинлангани хабар қилинганди. “Замин” янгиликларини “Telegram”да кузатиб боринг\n1-08-2018, 11:43, Жамият\n14-07-2017, 21:59, Жамият\n13-06-2017, 18:53, Жамият


Ўзбекистонда амал қилиши тўхтатиб турилган паспортни янгисига алмаштириш тартиби жорий этилди\nПрезидентнинг 26 январда элон қилинган фармони билан айрим ҳужжатларга ўзгартириш ва қўшимчалар киритилди. Бу ҳақда «Ҳуқуқий ахборот» Telegram каналида маълум қилинди.\nХабар қилинишича, эндиликда паспорт бериш учун «Давлат божи тўғрисида»ги қонун билан белгиланган миқдорда давлат божи ундириладию Бундан аввал Вазирлар Маҳкамаси томонидан белгиланган миқдорда давлат божи ундирилган. Қарор билан, суд ажрими билан амал қилиши тўхтатиб турилган паспорт ўрнига янги паспорт бериш тартиби жорий қилинди.\nШунингдек, суд ажрими билан паспортининг амал қилиши тўхтатиб турилган айбланувчига ёки судланувчига янги паспорт маълумотларни йиғиш пункти томонидан ушбу бандда кўрсатиб ўтилган ҳужжатлар тақдим этилган кундан бошлаб 10 кун ичида берилади.\nСуд ажрими билан паспортининг амал қилиши тўхтатиб турилган айбланувчи ёки судланувчи паспорт тизими қоидаларини бузганлик учун маъмурий жавобгарликка тортилмайди. Тергов ҳибсхоналари ёки вақтинча сақлаш ҳибсхоналарида сақланаётган шахсга янги паспорт расмийлаштириш ушбу шахслар сақланаётган жойга борган ҳолда амалга оширилади.\n«Паспортга соқол билан расмга тушиш мумкинми?» Ўзбекистонда ID-карта олиш тартиби тушунтирилди\nПаспортининг муддати тугамаган фуқаро ID-карта олишга мажбурми? Мутасадди жавоб берди\nАввалроқ Ўзбекистонда қанча фуқарога ID-карта берилгани ва Ўзбекистон паспорти визасиз саёҳат қилиш рейтингида қайси ўриндалиги маълум қилинган эди.


«Адашган ёшларни тарбиялашимиз, керак бўлса, жазони ўташ жойларига ҳам бориб, улар билан гаплашишимиз лозим. Чин дилдан тавба қилиб, ота-онаси, оиласи бағрига, тўғри йўлга қайтишни ният қилган одамларга амалий ёрдам беришга мен давлат раҳбари сифатида доимо тайёрман», деди президент Мирзиёев.\nГап айнан улар ҳақида бораётганини президентнинг: «Агар у эътиқодсиз бўлиб, чаласавод бўлиб, хиёнат қилиб, боя айтганимдек, икки томон билан ҳам “ўйин” қиламан, бу давлат кетса, анавилар келиб қолса, улар билан ҳам тил топишаман, деб найранг қиладиган бўлса, билиб қўйинглар, бундай “номер”лар бизга ўтмайди«, деган сўзлари ҳам тасдиқлаб турибди.\n«Ўзбекистонда давлат давлатчилигини қилади, қонун устувор бўлади. Худога шукур, давлат раҳбари сифатида буни таъминлашга менинг кучим ҳам, билимим ва салоҳиятим ҳам албатта етади. Бу ҳақиқатни ҳеч ким, ҳеч қачон эсидан чиқармасин!» деди Мирзиёев.\nШу билан бирга, президент «ашаддий террорчи ва экстремистлар»ни аяб ўтирмаслигини баён этди. Чунки «уларга гап уқтириб, инсофга чақиришнинг ҳеч қандай фойдаси йўқ», деган қарорга келганини билдирди.\nУ бундай курашиш учун ана шу зўрлардан «добро» олганига ишора қилмоқда.\nҲуқуқ ҳимоячилари ҳисобига кўра, Ўзбекистонда, ҳукумат томонидан «диний экстремистик ташкилотларга аъзоликда айбланган» 10 минг нафар атрофидаги маҳкумлар бор. Уларинг аксарият кўпчилиги ҳеч қандай зўровонлик ҳаракати содир этишмаган, бироқ номутаносиб тарзда узоқ муддатли жазолар олишган. Халқаро ташкилотлар Ўзбекистон ҳукуматини, «давлат ташкилотлари доирасидан ташқарида» исломни ўрганаётган одамларга нисбатан ортиқча шафқатсизлик қилаётганини қоралаб келади.\nМуҳаммад Бекжон: «Алвидо, Жаслиқ!» 4-қисм\n«Талқончи» нон ушатишда давом этади… Ўзбек махбуслари учун чақимчи камерадош билан яшаш қандай ёқимсиз… Собиқ сиёсий махбус Муҳаммад Бекжон ...\nХалқ (тўғрироғи, халққа масъуллар) бутун хаёли байрам билан бўлиб, ғам-ташвишини унутди гўё. «Ҳуррият» газетаси ҳам шу шодиёнларга қанот бағишлаш ...


AstraZeneca Оксфорд университети билан ҳамкорликда Омикрон штаммига қарши вакцина устида ишламоқда\n19 январ 2022, Тошкент вақти: 04:22\nдекабр 22, 2021\nКатта еттилик Омикрон вариантини "жаҳон соғлиқни сақлаш тизими учун энг катта таҳдид" деб атади.\nДори-дармон ишлаб чиқарувчи AstraZeneca ширкати Оксфорд университети билан ҳамкорликда коронавируснинг Омикрон штаммига қарши вакцина ишлаб чиқариш устида иш бошлаганини билдирди.\nAstraZeneca Оксфорд билан аденовирус тамойили асосида ишлаб чиқадиган дори коронавируснинг бошқа янги штаммларига нисбатан ҳам самарали бўлишини режалаштирмоқда.\nАввалроқ Pfizer / BioNTech ва Moderna ширкатлари ҳам Омикрон штаммига қарши вакцина ишлаб чиқариш лойиҳаси устида иш бошлаганларини эълон қилган эди. Moderna ўз вакцинасининг клиник синовлари 2022 йил аввалида бошланишини маълум қилди.\nКатта еттилик давлатлари соғлиқни сақлаш вазирлари “Омикрон” вариантини "жаҳон соғлиқни сақлаш тизими учун энг катта таҳдид" деб атади.\nЖаҳон соғлиқни сақлаш ташкилоти Омикрон штамми бошқа штаммларга қараганда тезроқ тарқалишини, аммо бу штамм ўта хавфли эмаслигини маълум қилган. Шу кунгача коронавируснинг мазкур штамми 63 давлатда аниқланди.\nҚозоғистонда 2 январда бошланган норозилик намойишлари ва оммавий тартибсизликлардан бери жамоатчиликка кўриниш бермаган собиқ президент Нурсултон Назарбоев 18 январь куни видеомурожат билан чиқди.\nУ ўз мурожаатида Нур-Султонда эканини ва мамлакат элитаси ўртасида ҳеч қандай конфликт мавжуд эмаслигини айтди.\n-Мен 2019 йилда президентлик ваколатини Қасим-Жомарт Тоқаевга ўтказиб бердим. Ўшандан бери пенсионерман. Айни пайтда мамлакат пойтахти Нур-Султондаман ва ҳеч қаерга кетганим йўқ. Президент Қасим-Жомарт Тоқаев ҳокимиятнинг тўлиқ ваколатларига эга. У Хавфсизлик кенгаши раисидир. Тез орада у “Нур Отан” партияси раислигига сайланади. Шунинг учун мамлакат элитаси орасида ҳеч қандай конфликт ёки қарама-қаршилик мавжуд эмас. Бу борадаги миш-мишлар мутлақо асоссиздир,-деди Назарбоев.\nЎз нутқида собиқ президент Қасим-Жомарт Тоқаев сиёсатини қўллаб-қувватлаш лозимлиги тўғрисида ҳам гапирди.\nПрезидентликдан кетганидан сўнг Назарбоев Хавфсизлик кенгаши раиси лавозимини сақлаб қолган эди. Қозоғистондаги норозиликлар ортидан у бу лавозимни тарк этганини билдирган.\nАйрим таҳлилчилар Қозоғистондаги воқеаларни Тоқаев билан Назарбоевга яқин одамлар ўртасидаги элиталараро кураш сифатида баҳолаган эди.\nШимолий Корея йил бошидан бери тўрт марта ракета синовини ўтказди\nСўнгги ракеталар Шимолий Корея пойтахти Пхеньян яқинидаги Сунан халқаро аэропорти ҳудудидан отилган.\nШимолий Корея яна иккита бошқарилувчи тактик ракета синовини ўтказди. Бу ҳақда Шимолий Корея Марказий телеграф агентлиги хабар берди. Хабарда айтилишича, ракеталар Корея ярим ороли шарқида жойлашган денгиздаги мўлжалга аниқ бориб урилган.\nЖанубий Корея ва Япония 17 январь куни Шимолий Корея бу билан йил бошидан бери тўртинчи марта ракета синовини ўтказгани тўғрисида маълум қилди. Жанубий Корея ҳарбийларининг билдиришича, сўнгги ракеталар Шимолий Корея пойтахти Пхеньян яқинидаги Сунан халқаро аэропорти ҳудудидан отилган.\n14 январда Шимолий Корея поезддан туриб ракета синовини амалга оширган эди. 5 ва 11 январь кунлари товушдан гипертез ракеталар синалган.\nШимолий Корея ракета ва ядровий дастурлари туфайли АҚШ ва БМТ санкциялари остида қолмоқда. Январь ойининг бошида Шимолий Корея етакчиси Ким Чен Ин “мамлакат ўз ҳарбий салоҳиятини мустаҳкамлашда давом этади”, деб баёнот берган.\nОлмаотада митинглар бошланганидан то шу кунгача уч мингга яқин норози қўлга олинди\nОлмаотада митинглар бошланганидан то шу кунгача ўтган 16 кун мобайнида 2748 киши қўлга олинди. Уларнинг барчаси ноқонуний намойишларда иштирок этиш ва мародёрликда айбланмоқда. Бу ҳақда Новости агентлиги шаҳар комендатураси тезкор штабига таянган ҳолда хабар берди.\nБилдирилишича, қўлга олинганлардан 131 қурол ва 4179 та ўқ-дори мусодара қилинди.\n18 январь ҳолатига кўра, мамлакатда қанча одам қўлга олингани тўғрисида аниқ маълумот йўқ. Тахминан ўн мингдан ортиқ норози ушлангани айтилмоқда.\nОғир ва ўта оғир жиноятлар бўйича 695 та жиноят иши қўзғатилди, мазкур ишлар бўйича 695 кишига айблов билдирилди, яна 85 киши жиноятларда гумонланиб ҳибсга олинди.\nБош прокурор катта ёрдамчиси Азамат Саргазин жиноят ишларидан 44 таси террорчилик, 15 таси қотиллик, 6 таси ҳокимиятни куч билан босиб олишга чақириқ моддалари асосида қўзғатилган.\nThe New York Times: Россия Киев ва Львовдан дипломатлар оиласини эвакуация қила бошлади\nРоссиянинг Киевдаги элчихонаси.\nРоссиянинг Киева ва Львовдаги консулхонаси дипломатларининг оилалари Украина ҳудудидан эвакуация қилина бошланди. Бу ҳақда The New York Times Украина Хавфсизлик хизматининг юқори лавозимли расмийсига таянган ҳолда хабар берди.\nМанба Россия дипломатларининг хотинлари ва болаларидан иборат 18 кишилик гуруҳ Украинани 5 январда тарк этганини айтган. Унга кўра, кейинги кунларда яна 30 киши Россиянинг Киевдаги элчихонаси ва Львовдаги консулхонасидан чиқиб кетган.\nАҚШ ҳукумати расмийси нашрга Вашингтон эвакуация тўғрисидаги маълумотга олдиндан эга бўлгани тўғрисида айтди.\nУкраина расмийси эса Россия элчихонасидаги одамлар сонининг қисқартирилиши “қисман пропоганда, қисман яқинлашиб келаётган конфликтга тайёргарлик ёки қисман ҳийла, ёки бирданига ҳар учала сценарий бўлиши эҳтимол”,-деб билдирган.\nАйни пайтда Вашингтон Россия президенти Владимир Путин Украинага бстириб кириш тўғрисида аниқ қарорга келмаган деб ҳисоблайди, дейилади мақолада.\nҚирғизистонда коррупцияда гумонланган Давлат божхона хизмати раиси ҳибсга олинди\nҚирғизистон Миллий хавфсизлик давлат қўмитаси (МХДҚ) 17 январь куни Давлат божхона хизмати (ДБХ) раиси Адилет Қубаничбеков коррупцияга алоқадорликда гумонланиб, қўлга олинганини очиқлади, дея хабар қилди Озодликнинг қирғиз хизмати.\nҚўмита қайдича, “божхона идораларида раҳбарият ва бўлим бошлиқлари алоқадор кенг кўламли коррупция мавжудлиги ҳақида маълумот олинган”.\nМХДҚ Давлат божхона хизмати раҳбарлари импорт билан шуғулланувчи хусусий ширкатлар манфаатини ҳимоя қилгани, улар учун имтиёли шароит яратгани ва пора эвазига уларнинг молларини божхона назоратидан яширганини урғулаган.\n“Бундан ташқари, божхона хизмати раҳбарлари аффилланган ширкатлар томонидан ташқи иқтисодий фаолият субъектларига кўрсатиладиган хизматлар нархларини асоссиз равишда ошириб келмоқда”, дейилган қўмита хабарномасида.\nШулардан келиб чиққан ҳолда, 17 январь куни “Коррупция” моддаси бўйича жиноят иши қўзғатилиб, иш доирасида ДБХ раиси Адилет Кубаничбеков ҳибсга олиниб, вақтинча сақлаш изоляторига жойлаштирилган.\n40 ёшли тадбиркор Адилет Қубаничбеков 2021 йил октябрида Давлат божхона қўмитасига раҳбар этиб тайинланган эди.\nҚирғизистонда божхона хизмати энг коррупциялашган тузилмалардан бири бўлиб ҳисобланади.\nТуркманистонда карантин чоралари кескинлашди: бозорлар ёпилди, ҳаракат чекланди\nАшхободдаги бекатда автобус кутаётган қизлар, 2021 йил декабри (иллюстратив сурат)\nРасмийлари мамлакатда коронавирус йўқлигини иддао қилиб келаётган Туркманистонда яна кучайтирилган карантин тартиби жорий этилди.\nОзодликнинг туркман хизмати хабарига кўра, чекловлар жорий қилинганидан биринчи бўлиб Ашхобод аҳолиси хабардор бўлган. 15 январдан эътиборан пойтахтдаги буюм бозорлари, савдо марказлари, театрлар, концерт заллари, ресторанлар, сартарошхоналар ва бошқа хизмат кўрсатиш муассасалари ёпилган. Фақат озиқ-овқат дўконлари ишлаб турибди.\nАйни чеклов чоралари мамлакатнинг бошқа ҳудудлари, хусусан, Балқан, Лебап ва Марв вилоятларида ҳам амал қилмоқда.\nОзодликнинг марвлик суҳбатдоши вилоятга кириш ва чиқиш чеклаб қўйилганини айтган. Унга кўра, “карантин бир баҳона, холос, расмийлар одамларнинг ғалаён кўтаришидан хавфсирашиб, шунақа қилишяпти”.\nTurkmen.news сайти 15 январь куни Касалликлар тарқалишига қарши фавқулодда комиссия қарори деб ишонилаётган ҳужжат нусхасини эълон қилган. Унда 23 банддан иборат чеклов қоидалари келтирилган. Бундан ташқари, чегараолди ҳудудлар аҳолисининг вилоят марказларига, бошқа туман ва вилоятларга бориши 1 февралгача чекланган. 15 январдан 1 февралгача Ашхободдан вилоят марказларига фақат битта авиақатнов амалга оширилиши белгиланган.\nМустақил нашрлар Туркманистонда COVID-19 анчадан бери мавжудлиги ва кўп одамларнинг ўлимига сабаб бўлгани ҳақида ёзмоқда. Октябрь ойида Озодлик мамлакат Соғлиқни сақлаш вазирлигидаги манбасидан олинган маълумотга таянган ҳолда, пандемия бошланганидан бери мамлакатда коронавирус туфайли 25 мингдан зиёд киши вафот этганини хабар қилган эди.\nТуркманистон президенти Гурбангули Бердимуҳамедов аввалроқ ЖССТнинг Европа шуъбаси мудири Ҳанс Клюге билан учрашувда мамлакатда коронавирус мутлақо йўқлигини яна бир карра таъкидлаган. Айни пайтда у 70 фоиздан ортиқ аҳоли эмланганини қўшимча қилган.\nГермания бош дипломати: Россиянинг Украинага муҳтамал тажовузи “Шимолий оқим-2”га таъсир этади\nГермания ташқи ишлар вазири Анналена Бербок\nРоссия Украинага қарши кенг кўламли ҳарбий ҳаракатларни бошлаган тақдирда “катта товон” тўлайди. Хусусан, унинг иқтисодий, стратегик ва сиёсий манфаатлари жиддий зиён кўради. Германия ташқи ишлар вазири Анналена Бербок Киевда украиналик ҳамкасби Дмитрий Кулеба билан музокаралардан сўнг ана шундай баёнот берди.\nБербок дипломатик музокаралар Россия-Украина муносабатларидаги кескинликни юмшатишнинг бирдан-бир йўли эканлигини айтган. У Украинанинг ҳудудий яхлитлигини қўллаб-қувватлашини билдирган. Айни пайтда вазир ГФР ҳукумати Киевга қурол-аслаҳа етказиб бермаслик қарорини ўзгартирмаслигини урғулаган.\nРоссиядан Болтиқ денгизи туби орқали Германияга тортилган “Шимолий оқим-2” газ қувури ҳақида тўхталаркан, вазир уни сертификатлаш вақтинча тўхтатилгани, чунки газ қувури Европа ҳуқуқ меъёрларига мувофиқ эмаслигини айтган.\nГаз қувурини фақат тижорат лойиҳаси деб ҳисобловчи қатор немис сиёсатчиларидан фарқли ўлароқ, Бербок унинг геостратегик жиҳатлари ҳам борлигини айтган ҳамда Россия Украинага тажовуз қилган тақдирда, Германия ва унинг ҳамкорлари Кремлга нисбатан “адекват чоралар” кўришига ваъда берган. Бироқ вазир лойиҳадан буткул воз кечиш тўғрисида лом-мим демаган.\nБербок Германия коалицион ҳукуматида газ қувурига қарши позицияда турган “Яшиллар” партиясини тамсил этади.\nГерманияда Россия билан муносабатлар сўнгги пайтларда жиддий баҳс мавзусига айланган. Хавфсизлик ва халқаро алоқалар соҳасидаги 73 нафар эксперт ҳукумат ва парламентга очиқ хатида Берлинни Москвага нисбатан қаттиққўл сиёсат юритишга чақирган.\nГермания ТИВ раҳбари Киевдан сўнг Москвага боради – бу унинг декабрь ойи бошида лавозимга ўтирганидан бери Россияга илк ташрифи бўлади.\nҚозоғистон: Тоқаев Назарбоевнинг жиянини МХҚ раисининг муовини лавозимидан четлатди\nСамат Абиш (ў) амакиси Нурсултон Назарбоев (ч) билан, Остона, 2014 йил 6 майи\nҚозоғистоннинг собиқ президенти Нурсултон Назарбоевнинг жияни Самат Абиш Миллий хавфсизлик қўмитаси раисининг биринчи ўринбосари вазифасидан озод қилинди. Қозоғистон президенти Қасим-Жомарт Тоқаевнинг бунга оид фармойиши 17 январь куни Оқўрда сайтида эълон қилинди.\nБу кўпчилик Тоқаев билан Назарбоевга яқин одамлар ўртасидаги элиталараро кураш деб ҳисоблаётган ушбу воқеалар манзарасида Қозоғистон МХҚда рўй берган навбатдаги шов-шувли ишдан олишдир.\n8 январь куни МХҚ собиқ раиси Карим Масимов давлатга хиёнатда гумонланиб, ҳибсга олингани хабар қилинган эди. 13 январь куни МХҚ матбуот хизмати унинг ҳокимиятни куч билан босиб олишда гумонланаётганини очиқлаган. Масимовнинг икки собиқ ўринбосари ҳам айни гумон билан қамоққа олинган.\n43 ёшли Самат Абиш қўмита раисининг биринчи ўринбосари лавозимини 2015 йилдан бери эгаллаб турган эди, унгача қарийб уч йил раис ўринбосари бўлган. Абиш 2000 йилдан бери миллий хавфсизлик тизимида ишлаган.\nКарим Масимов қўлга олингани маълум бўлганидан сўнг маҳаллий ОАВлар ўз манбаларига таяниб, Самат Абиш ҳам ҳибсга олингани ҳақида хабар қилган, бироқ бу маълумот тасдиқланмаган. 14 январь куни МХҚ матбуот хизмати Самат Абиш 13 январдан меҳнат таътилига чиққанини билдирган.\nСобиқ президентнинг укаси Сатибалди Назарбоевнинг ўғли бўлмиш Самат Абиш 2017 йилда амакиси – Нурсултон Назарбоев қўлидан генерал-лейтенант погонларини олган.\nЕвропа Иттифоқи Россияни Навальнийни “зудлик билан” озод этишга чақирди\nАлексей Навальний Москвадаги Шереметьево аэропортида ҳибсга олинишидан бир неча дақиқа аввал, 2021 йил 17 январи\nАлексей Навальний қамоққа олинганига бир йил тўлиши муносабати билан Европа Иттифоқи ташқи сиёсат маҳкамаси раҳбари Жозеф Боррель номидан мурожаатнома ёйинланиб, унда Россия ҳукумати мухолифатчи Навальнийни ҳамда унинг Уфадаги штаби собиқ раҳбари, ҳозирда ҳибсда сақланаётган Лилия Чанишевани “зудлик билан ва сўзсиз” озод қилишга чақирилган.\n“Европа Иттифоқи Навальнийнинг судга тортилишини ва унга ўқилган ҳукмни очиқчасига сиёсий буюртма деб атайди”, дейилган мурожаатномада. Шунингдек, ЕИ мухолифатчининг “Новичок” жанговар кимёвий моддаси билан заҳарланиши бўйича тергов ўтказишга чақирган.\n17 январь куни маълум бўлишича, шу ой охиригача Алексей Навальнийга нисбатан очилган янги жиноят иши судга оширилади: унда мухолифатчи молиявий товламачилик ва судья Вера Акимовани ҳақорат қилганликда айбланган. Барча жиноят ишлари бўйича Навальний жами 15 йилгача қамоқда қолиши мумкин.\nНавальний заҳарланиши ортидан Германияда даволаниб, роппа-роса бир йил муқаддам – 2021 йилнинг 17 январь куни Москвага қайтганидан бери қамоқда қолмоқда: у дастлаб ҳибсда сақланган бўлса, кейинроқ 2014 йилги жиноят иши (бу ишни Европа суди ғайриҳуқуқий деб топган) доирасида колонияга йўлланган.\nНавальний қамоқда ўтирган бир йил давомида Россия ҳукумати у қурган тузилмаларни изчиллик билан йўқ қилган: сиёсатчининг штаблари ва у ташкил қилган Коррупцияга қарши кураш фонди “экстремистик ташкилотлар” деб топилган. Бу ташкилотларнинг ўнлаб аъзоси ё қамоқда, ё хорижга чиқиб кетишга мажбур бўлган. Навальнийнинг ўзига қарши яна бир неча жиноят иши очилган.\nҒарб мамлакатлари Навальнийнинг таъқиб этилишига жавобан Россияга жиддий санкциялар қўллаш билан таҳдид қилишган, лекин пировардида мухолифатчининг заҳарланишида гумондорлар ўлароқ кўрилаётган бир неча жисмоний шахс ва ташкилотга нисбатан санкциялар жорий этиш билан кифояланишган.\nНавальний ўзининг заҳарланишида президент Владимир Путинни айблаб чиққан. Кремль бу айбловни рад этиб келади.\nҚозоғистоник фаол Абишев қамоқдан чиққанидан уч ой ўтгач вафот этди\nКенжебек Абишев 2018 йилда қамалган эди.\nҚозоғистонлик таниқли ҳуқуқ фаоли Кенжебек Абишев қамоқдан озод этилганидан уч ой ўтгач, 55 ёшида вафот этди.\nФаолнинг турмуш ўртоғи Гулмира Абишева Озодлик радиоси қозоқ хизматига эри 17 январь куни эрталаб юрак ҳуружидан ўлгани ҳақида билдирди. Абишевнинг юрак ҳуружидан вафот этгани тўғрисида “Тез ёрдам” врачлари хулоса берган.\nАбишев ва унинг икки ҳамкори 2018 йилда Қозоғистонда тақиқланган “Қозоғистон демократик танлови” партиясига аъзо бўлгани ортидан “жиҳодга тайёргарлик кўриш” айблови билан 7 йилга қамалган эди. Кейинроқ унинг қамоқ муддати 8 ойга қисқартирилганди.\nЎзига билдирилган айбловни судда тан олмаган фаол 2021 йилнинг октябрида муддатидан олдин озодликка чиқарилган эди. У қамоқда ўзига чиқарилган ҳукм ва ҳибсдаги ноинсоний шароитларга норозилик сифатида очлик эълон қилганди.\nЛукашенко Украина чегарасида Россия билан ҳамкорликда ҳарбий машғулот ўтказилишини билдирди\nБеларус президенти Лукашенко аскарлар олдида нутқ сўзламоқда. 2022 йилнинг 15 январи.\nЖорий йилнинг февралида Беларусь Польша ва Украина чегараларида Россия билан ҳамкорликда ҳарбий машғулотларни ўтказади. Бу ҳақда президент Александр Лукашенко 17 январь куни маълум қилди.\nУнга кўра, Украина Беларусь билан чегарадош ҳудудларга ўз аскарларини жамлаётгани ташвиш уйғотган.\nЛукашенкога кўра, қўшма ҳарбий машқлар ўтказиш масаласи Россия президенти Владимир Путин билан ўтган йилнинг декабрида келишилган. 17 январь куни эса бу машғулотларнинг мақсади ва вазифаси белгиланган.\nҲозирча машғулотлар айнан қайси саналарда ўтказилиши маълум эмас. Ҳарбий машғулотлар “Иттифоқчилар қатъияти -2022” деб номланган.\nҒарб давлатлари разведкасига кўра, Россия Украина билан чегараларига камида юз минг аскарни олиб келган. Кремль матбуот котиби Дмитрий Песков бу маълумотни инкор этмади. Аммо у журналистларга берган интервьюсида Украина билан чегараларга рус аскарларининг тўпланаётгани Россия Украинага ҳужум қилишни режалаштираётганини англатмаслигини таъкидлади.\nҚирғиз депутати: “Мен президентга ўхшаб солярка ташимаганман. Китоб ўқиганман”\nҚирғизистон мухолифати лидерларидан бири Адахан Мадумаров.\nҚирғиз парламентидаги “Бутун Қирғизистон” фракцияси лидери Адахан Мадумаров Бош прокуратурага сўроқ бериб чиққанидан сўнг журналистларнинг саволларига жавоб берди. У президент Садир Жапаров ўзи ҳақида гапирган гапларга муносабат билдирар экан, қуйидагиларни айтди:\n“Мен Садир Жапаров бош прокурор, суд бўлиб қолганини шу кунгача билмаган эканман. У бир вақтнинг ўзида терговчи бўлиб, барча кишиларнинг ҳаракатларига баҳо бермоқда. Буни маданиятсизлик ва ўта саводсизлик сифатида ҳисоблаш керак. Давлат раҳбари бироз китоб қараб, ўқиб қўйиши лозим. Жиноятчи деб фақат суд ҳукм чиқаради. Ўзлари шундай йўллар билан улғайган одамлар “халқнинг ҳаммаси менга ўхшайди”, деб ўйласа керак. Мен у йигитдан фарқли ўлароқ солярка ташиб улғайган эмасман. Мен банкларни босиб олиб катта бўлмаганман. Мен отамнинг, улуғ кишиларнинг тарбиясини олиб, китоб ўқиб катта бўлганман”, -деди Мадумаров.\nАдахан Мадумаров 2009 йилда Хавфсизлик кенгаши котиби бўлиб турган вақтда қирғиз-тожик чегарасига оид протоколни имзолагани ортидан гувоҳ сифатида 17 январда Бош прокуратурага сўроқ берди. Амалдаги ҳокимият мазкур протокол Қирғизистон миллий манфаатларига зид равишда имзоланганини айтиб келади.\n17 январь куни “Вечерний Бишкек” нашрига интервью берган президент Садир Жапаров Мадумаров имзолаган протоколни “давлатга хиёнат” тарзида сифатлаган.\nАдахан Мадумаров имзолаган протоколга асосан 5 гектар ер Тожикистонга 49 йилга ижарага берилган. Мадумаров бу протокол юридик кучга эга эмаслигини, унга нисбатан сиёсий босим уюштирилаётганини билдирган.\nДавлатга хиёнатда айбланаётган Украина собиқ президенти Порошенко Киевга қайтди\nПорошенко ўтган йилнинг декабрида Украинадан Польшага чиқиб кетган эди.\nУкраина собиқ президенти Пётр Порошенко ўзига билдирилган давлатга хиёнат айбловининг асоссизлигини исботлаш мақсадида Польша пойтахти Варшавадан Киевга қайтди. У мазкур айбловни сиёсий буюртма сифатида қабул қилишини билдирган.\n“Биз бу ерга Порошенкони ҳимоя қилиш учун эмас, Украинани ҳимоя қилиш учун йиғилдик. Биз Украина кучли эканини ва Путин агрессиясига қарши тура олишини исботлашимиз шарт”,-деди у Киев аэропортига ўзини кутиб олиш учун келган юзлаб тарафдорлари олдида қилган чиқишида.\nПорошенко ўтган йилнинг декабрида Украинадан Польшага чиқиб кетган эди. Украина Давлат тергов бюроси 56 ёшли собиқ президентга чақирув қоғозини топширмоқчи бўлганини, аммо у чақирув қоғозини қабул қилиб олишни рад этганини билдирган эди.\nПётр Порошенкога нисбатан 2014-2015 йилларда Донбассдаги россияпараст сепаратчилардан кўмир сотиб олиш ҳолати бўйича “Давлатга хиёнат” моддаси асосида жиноят иши очилганди.\nАйни пайтда Порошенко “Европа бирдамлиги” мухолифат партияси лидери ва бу партиядан парламент депутати ҳисобланади.\nЧимкентда фаоллар январь воқеалари бўйича жамоатчилик комиссиясини тузишди\nЯнварь воқеалари бўйича жамоатчилик комиссиясини тузган чимкентлик фаоллар гуруҳи, 2022 йил 16 январи\nҚозоғистоннинг Чимкент шаҳрида 16 январь куни фаоллар жорий ой бошида мамлакатда юз берган воқеалар юзасидан мустақил комиссия тузилганини эълон қилишди. Улар мамлакат раҳбариятини сиёсий ислоҳотлар ўтказишга ва фуқароларнинг тинч йиғилишларига тўсқинлик қилмасликка чақиришган.\nҚарийб 20 кишидан иборат фаоллар гуруҳи 14 январь куни январь воқеаларини тафтиш қилиш бўйича мустақил комиссия тузган олмаоталик жамоатчилик фаоллари ташаббусини қўллаб-қувватлашини билдирган. Олмаота комиссияси қўлга олинганлар, бедарак йўқолганлар, ярадорлар ва ўлдирилганлар ҳақида маълумот йиғиш ҳамда жабрланганлар ҳуқуқларини ҳимоя қилишни ўзининг асосий вазифалари ўлароқ белгилаган.\nЧимкентлик фаоллар, прокуратура 225 киши қурбон бўлганини эълон қилган бўлса-да, шаҳарлар бўйича алоҳида маълумот йўқлиги, исм-фамилиялар очиқланмаганига эътибор қаратишган.\nЧимкент комиссиясига етти киши раисдош этиб сайланган. Фаоллар бир киши раис этиб белгиланган тақдирда унга босим ўтказишлари муқаррарлигини таъкидлашмоқда.\nКомиссия президент Қасим-Жомарт Тоқаев, БМТ ва халқаро ҳуқуқбонлик ташкилотларига мурожаатнома билан чиқиб, унда январь воқеаларини диққат билан тергов қилишга, қўлга олинган фаолларнинг қийноққа солинганига оид маълумотларни ўрганишга, талончилик ва бузғунчилик қилмаган фуқароларни озод этишга, кучишлатар идоралар фаолиятига баҳо беришга чақирган.\n“Чимкентда Эргали Қулбаев, Нурлибай Татаев, Карим Ҳайдарбеков, Молдабой Садибеков каби фаоллар жиноий тергов доирасида ушланган. Биз январь воқеалари вақтида улар қаерда бўлишганини биламиз. Чунончи Қулбаев безорилик қилмаган, ҳеч қаерга ўт қўймаган, аксинча, бунақа бебошликка қарши бўлган. Қўлимизда видео ва аудиодалиллар мавжуд”, деган комиссия аъзоси Габит Оразимбетов.\nКомиссия аъзолари орасида юристлар ва адвокатлар бор.\nАввалроқ халқаро ҳуқуқбонлик ташкилотлари Қозоғистонда январь ойи бошида кузатилган воқеалар ҳамда қўлга олинганлар тақдири ҳақида маълумот беришда шаффофликнинг йўқлиги юзасидан бир неча бор ташвиш билдирган эдилар.\nНазарбоевнинг куёви Кулибаев тадбиркорлар палатаси раиси лавозимидан кетди\nҚозоғистон собиқ президенти Нурсултон Назарбоевнинг куёви Тимур Кулибаев 17 январь куни “Атамекен” тадбиркорлар палатаси раёсати раиси ваколатларини топширганини очиқлади, дея хабар қилди Озодликнинг қозоқ хизмати.\nМиллиардер Кулибаевнинг мазкур мурожаати палата сайти орқали ёйинланган. У 2013 йил сентябридан бери эгаллаб келган раислик лавозимидан нима сабабдан кетганини очиқлаган эмас.\nИкки кун муқаддам Назарбоевнинг бошқа икки куёви республика миқёсидаги ширкатлардаги лавозимларидан кетган эди. 15 январь куни “Самрук-Қазина” жамғармаси “ҚазТрансОйл” ширкати раиси Димаш Досанов ҳамда “Қазахгаз” ширкати раиси Қайрат Шарипбаев вазифаларидан бўшатилгани ҳақида маълумот тарқатган.\nҚайрат Шарипбаев Назарбоевнинг тўнғич қизи Дариғанинг эри экани айтилади. Димаш Досанов эса Назарбоевнинг кенжа қизи Алиянинг турмуш ўртоғидир. Кулибаев собиқ президентининг ўртанча қизи Динарага уйланган. Кулибаевлар жуфтлиги Марказий Осиёдаги энг бадавлат кишилардан бўлиб ҳисобланади – эр-хотин Forbes журналининг миллиардер рўйхатига киришади.\n54 ёшли Тимур Кулибаев Қозоғистонда нефть-газ саноати соҳасидаги энг нуфузли кишилардан бири бўлиб келган. У KAZENERGY нефть-газ ташкилотлари ҳамда энергетика мажмуаси ассоциациясини бошқариб келади. Бундан ташқари, у Россиянинг “Газпром” ширкати директорлар кенгаши аъзоси, Миллий олимпия қўмитаси раиси ҳамда Қозоғистон бокс федерацияси раҳбари бўлиб ҳисобланади.\nЎтган ҳафта Назарбоевнинг халафи бўлмиш президент Қасим-Жомарт Тоқаев мамлакатда юзага келган “норозилик вазияти” учун масъулиятни ҳукумат ва “КазМунайГаз” билан биргаликда “Казахгаз” ширкати зиммасига ҳам юклаган.\nСуюлтирилган газ нархи кескин ошишига қарши Қозоғистон ғарбида 2 январь куни бошланган норозилик чиқишлари кейинроқ мамлакатнинг бошқа ҳудудларига ҳам ёйилиб, қатор шаҳарларда тартибсизлик ва қон тўкилишига олиб келган. Озодликнинг қозоқ хизмати хабарига кўра, айрим экспертлар Қозоғистондаги январь воқеалари замирида президент Тоқаев ва Назарбоев тарафдорларининг ҳокимият учун ички кураши ётганига оид тахминларни олға сурмоқдалар.\nСобиқ президент Нурсултон Назарбоев ўтган йилнинг 28 декабридан буён оммага кўриниш бергани йўқ. У мамлакатда кузатилган кенг кўламли норозилик чиқишлари юзасидан ҳеч қанақа изоҳ берган эмас. Элбошининг матбуот котиби иддаосига кўра, Назарбоев Қозоғистонни тарк этгани йўқ, у пойтахтда бўлиб, Хавфсизлик кенгаши раҳбари ваколатини президент Тоқаевга топшириш қарорини ҳам шахсан ўзи қабул қилган.


Май ойидаги Sputnik᾽нинг сара суратлари - 30.05.2021, Sputnik Ўзбекистон\nМай ойидаги Sputnik᾽нинг сара суратлари\nМай ойи воқеаларга бой бўлди. Улар Sputnik фотомухбирлари нигоҳида. 30.05.2021, Sputnik Ўзбекистон\nроссия, мултимедиа, фото\nМай ойи воқеаларга бой бўлди. Улар Sputnik фотомухбирлари нигоҳида.\nВладивостокда Биринчи май байрами нишонланмоқда.\n© Sputnik / Ahmed Zakot / Фотобанкка ўтиш\nҒазо сектори шимоли-шарқидаги Бейт-Ханун шаҳрида вайрон бўлган уйда шарбат ичиб ўтирган қизалоқ. Ғазо аҳолиси отишмалардан сўнг ўз уйларида қайтишмоқда.\n© Sputnik / Florence Gallez / Фотобанкка ўтиш\nПарижда биринчи май манифестицияси қатнашчиси.\n© Sputnik / Vladimir Astapkovich / Фотобанкка ўтиш\nИталия гуруҳи Maneskin Нидерландиядаги "Евроведение-2021" халқаро мусиқий танловда ғолтб бўлди.\n© Sputnik / Alexandr Kryazhev / Фотобанкка ўтиш\nНовосибирск опера театри ва балети биноси устида Ғалаба Байроғи нусхасининг ўрнатилиши. Театр 1945 йил 12 май куни расман очилган эди ва ҳар йили 9 май арафасида Ғалаба Байроғи кўтарилади.\n© Sputnik / Konstantin Mihalchevskiy / Фотобанкка ўтиш\nОдам олувчилар соҳил бўйида\n© Sputnik / Ilya Naymushin / Фотобанкка ўтиш\nКраснодарда Енесей соҳилида Пасха байрами\nҚўшиқчи Манижа (Россия) "Евровидение-2021" танловининг биринчи ярим финалида чиқиш қилиш вақтида.\n2021 йил битирувчиси\n© Sputnik / Mikhail Voskresensky / Фотобанкка ўтиш\nСурия президенти Башар Асадни қўллаб-қувватлаб уюштирилган акция\n© Sputnik / Vitaly Timkiv / Фотобанкка ўтиш\nБутунармия танлови қатнашчилари\n© Sputnik / Evgeny Odinokov / Фотобанкка ўтиш\nМосквада Ғалаба парадига тайёргарлик жараёни\n© Sputnik / Alexei Druzhinin / Фотобанкка ўтиш\nРоссия президенти Владимир Путин 10 май куни Сочида хоккей ўйнаш учун муз майдонига тушди.\nМосквада жуда иссиқ об-ҳаво кузатилди. Аҳоли фавворалар олдидан кетмади.\n© Sputnik / Alexey Maishev / Фотобанкка ўтиш\nМосквада Рамазон ҳайити нишонланиши.\n© Sputnik / Tabyldy Kadyrbekov / Фотобанкка ўтиш\nТожикистон билан чегарада Боткент вилояти Лайлак тумани Максат қишлоғида вайрон бўлган мактаб олдидан ўтаётган кишилар.\n© Sputnik / Maksim Blinov / Фотобанкка ўтиш\n"Аэрофлот"нинг янги Airbus A321/320neo самолётлари тақдимот маросими\nКраснодарда шоли майдонлари узра учаётган қарқара\nУруш якунлангандан сўнг ўз уйларига қайтаётган Ғазо сектори аҳолиси.\n© Sputnik / Idris Mohamed / Фотобанкка ўтиш\nДеҳлида коронавирус қурбонларининг ёқилиши.\n© Sputnik / Idris Mohamed\n"Учар ит" танлови иштирокчиси\n© Sputnik / Alexander Vilf / Фотобанкка ўтиш\nМосквада Ғалаба кунига бағишлаб уюштирилган мушакбозлик\nҚримда балиқ ови\nВладивостокда Биринчи май нишонланиши\nМосквада Су-25БМ самолётлари Ғалабанинг 76 йиллиги юбилейи парадида


07:29 / 14.06.2017 | alisher | 1462\nعَنْ أَبِي هُرَيْرَةَ رضي الله عنه، عَنِ النَّبِيِّ صلى الله عليه وسلم قَالَ: لَا يَزْنِي الزَّانِي حِينَ يَزْنِي وَهُوَ مُؤْمِنٌ، وَلَا يَشْرَبُ الْخَمْرَ حِينَ يَشْرَبُ وَهُوَ مُؤْمِنٌ، وَلَا يَسْرِقُ حِينَ يَسْرِقُ وَهُوَ مُؤْمِنٌ، وَلَا يَنْتَهِبُ نُهْبَةً يَرْفَعُ النَّاسُ إِلَيْهِ فِيهَا أَبْصَارَهُمْ حِينَ يَنْتَهِبُهَا وَهُوَ مُؤْمِنٌ. رَوَاهُ الشَّيْخَانِ\n«Зинокор зино қилаётганида мўмин бўлмас, ароқхўр ароқ ичаётганида мўмин бўлмас, ўғри ўғрилик қилаётганида мўмин бўлмас, талончи молни тортиб олаётганда, одамлар унга кўзларини тикиб, қараб қолганларида мўмин бўлмас», дедилар».\nШарҳ: Ушбу ҳадиси шарифда мўминликка умуман мос келмайдиган, мўмин киши қилиши мутлақо мумкин бўлмаган баъзи ишлар ҳақида сўз бормоқда.\nКелинг, ўша ишлар ҳақида қисқача мулоҳаза юритиб кўрайлик:\n1. «Зинокор зино қилаётганида мўмин бўлмас».\nЗино катта гуноҳдир. Бу гуноҳ энг юқори даражадаги хиёнат ҳисобланади. Хиёнат деганда, Исломда баъзи халқлардаги каби, фақат умр йўлдошига хиёнат қилувчи одам тушунилмайди.\nБалки кенг маънодаги хиёнат – Аллоҳга, Расулга, дийну диёнатга, жамиятга, келажак авлодларга, инсониятга, ўзига ва мўминликка хиёнат тушунилади.\nАллоҳ таолони таниган одам зино қилмайди.\nРасулуллоҳ соллаллоҳу алайҳи васалламга умматман, деган одам зино қилмайди. Дийну диёнатим бор, деган одам зино қилмайди.\nЎз жамиятимга содиқ аъзоман, деган одам зино қилмайди. Чунки унинг бу иши у яшаб турган жамиятга зарар келтиради.\nКелажак авлодларга яхшилик қилмоқчи бўлган одам зино қилмайди. Чунки зино наслнинг бузилишига олиб борадиган жиноятдир.\nИнсониятга яхшилик қилмоқчи бўлган инсон ҳам зино қилмайди. Чунки зино инсониятга зарар келтирадиган гуноҳдир.\nЎзига ўзи яхшилик қилмоқчи бўлган одам ҳам зино қилмайди. Чунки зино зинокорни одамгарчиликдан чиқаради.\nМўминликдан умиди бор одам ҳам зино қилмайди. Чунки зино иймонга зид нарсадир.\nУшбу ҳадиси шариф ҳам шунга далилдир. Бу иборани турлича тушуниш мумкин. «Бу ишни қилган одам кофир бўлади» деган жумладан тортиб, энг осони – «Шу ишни қилаётган пайтида иймони чиқиб туради», дейишгача. Иймонли одам учун иймондан бир лаҳза ажрашдан кўра каттароқ мусийбат йўқ.\n2. «Ароқхўр ароқ ичаётганида мўмин бўлмас».\nЗино ҳақида айтилган гапларни ароқхўрлик ҳақида ҳам айтиш мумкин. Ароқхўр ароқ ичган пайтида ундан иймони чиқиб туради. Шунинг учун уламоларимиз «Ароқ ичиб, ўлиб қолган одамга жаноза ўқилмайди, чунки у кофир кетган бўлади», деганлар.\nМаст ҳолда йиқилиб ёки бошқа сабабдан ўлган одамга «Ўша ароқдан бошқа нарса сабабидан ўлган», деган таъвил билангина жаноза ўқишга рухсат берганлар.\n3. «Ўғри ўғрилик қилаётганида мўмин бўлмас».\nМўмин бўлса, бировнинг нарсасини ўғирлармиди?! Ўғри учун бўладиган энг енгил ҳукм ҳам «Ўғрилик қилаётганда ундан иймон чиқиб туради», деган ҳукмдир.\n4. «Талончи молни тортиб олаётганда, одамлар унга кўзларини тикиб, қараб қолганларида мўмин бўлмас».\nБировнинг молини зўрлик билан тортиб олиш ҳам энг катта гуноҳлардандир. Бу иш ҳам мўминликка ҳеч тўғри келмайдиган иш. Бировнинг мол-мулкини зўрлик билан, ноҳақдан тортиб олувчи киши ҳақидаги энг енгил ҳукм ҳам ўша пайтда ундан иймон чиқиб туришидир. Шунинг учун ҳеч қачон ҳеч кимнинг заррача молини ҳам ноҳақдан олмаслик керак.\nИмом Бухорий Солим розияллоҳу анҳудан, у киши отасидан қилган ривоятда Пайғамбар соллаллоҳу алайҳи васаллам:\n«Ким ердан ноҳақлик билан бир нарса олса, қиёмат куни етти қават ерга ютдирилур», деганлар.(“Ҳадис ва Ҳаёт” китобидан). Валлоҳу аълам!\nАктёрлик касби ҳақида\nАср намозининг қазоси борми?\nАёлидан ҳазрати Умарга шикоят қилган ривоят


Беш юлдузли меҳмонхона саудиялик шаҳзодалар учун қамоқхонага айландиHaqida.net\nHome Dunyo Беш юлдузли меҳмонхона саудиялик шаҳзодалар учун қамоқхонага айланди\nҲибсга олиш ишлари қирол Салмон ибн Абдулазиз фармойишига кўра рўй бермоқда. Бунда унга вориси Муҳаммад ибн Салмон бошқарувидаги коррупцияга қарши қўмита кўмак бормоқда.\nИзоҳ берилишича, у бошқа бадавлат хонадонлар билан муносабатлар бузилмаслиги учун шаҳзодаларни қимматбаҳо меҳмонхонаг жойлаштиришга қарор қилган ва Ritz-Carlton улар учун вақтинча қамоқхонага айланган.\n«Саудия Арабистонида барчага бирдек қарашга ҳаракат қилишиади. Агар элита вакили айбдор деб топилса, унинг жойи қамоқда бўлади», деган у.


Бўлажак ёрингиз қандай бўлиши керак? Тест орқали жуфтингизни таниб олинг! » Ўзбекистон янгиликлари – Zamin.uz\nБўлажак ёрингиз қандай бўлиши керак? Тест орқали жуфтингизни таниб олинг!\n19 декабрь 2016, 19:19\nТеглар: юмушлари доим мен Балки унинг Танлаган\nЯнгиликлар » Ҳаёт тарзи » Бўлажак ёрингиз қандай бўлиши керак? Тест орқали жуфтингизни таниб олинг!\n21:04 Костюм танлашда нимага эътибор бериш керак?


Уч полициячи муҳожирни уриб ўлдирганликда гумонланмоқда\n07 май 2021, Тошкент вақти: 12:02\nПодмосковьенинг Солнечногорск шаҳрида 6 яшар қизчани зўрлаганликда гумонланиб, полиция бўлимига олиб келинган 39 ёшли Тожикистон фуқароси ўлиб қолди. Уни уриб ўлдирганликда айбланиб, уч нафар полиция ходими қўлга олинди.\nСолнечногорск шаҳар полициясининг уч ходими тожикистонлик меҳнат муҳожирини полиция бўлимида уриб ўлдирганликда айбланмоқда.\nРоссия тергов қўмитаси тарқатган расмий хабарномада айтилишича, 2014 йил 18 сентябрь куни эрталаб Солнечногорск тумани Ички ишлар бўлимининг жиноят-қидирув бўлимига тергов учун олиб келинган хориж фуқароси ўлик ҳолатда топилган.\nМаълум бўлишича, бир кун аввал солнечногорсклик аёл ариза билан полиция бўлимига мурожаат қилган. Аёл шу ерда ишлаётган мигрантнлардан бирини ўзининг 6 яшар қизчасига нисбатан жинсий тажовуз содир этганликда айблаган. Қизалоқ сўзларига таяниб берилган аризага кўра, номаълум кимса уни алдов йўли билан уйига олиб кириб, бузуқ ишларни амалга оширган. Жиноятчи қўлидан қочишга муваффақ бўлган қизча бу ҳақда ота-онасига сўзлаб берган.\nЎша куни кечки кечки соат 11лар атрофида 1975 йилда туғилган Тожикистон фуқароси қўлга олинган ва тафтиш учун полиция бўлимига олиб келинган. Эрталаб соат 7ларда, полиция бўлими коридоридаги стулда ҳибсга олинган 39 ёшли йигитнинг ўлиги топилган.\n“Бу жиноятни содир этганликда гумонланиб, Солнечногорск тумани ИИБси жиноят-қидирув бўлимининг уч нафар ходими ҳибсга олинди. Комплексли суд-тиббиёт экспертизаси хулосасига мувофиқ жабрланувчига етказилган жароҳатларнинг унинг ўлимига боғлиқлиги даражаси аниқланади”, дейилади Солнечногорск шаҳри бўйича Тергов қўмитаси Бош бошқармаси расмий хабарномасида.\nТерговчилар тожик меҳнат муҳожири ўлими юзасидан Россия Федерацияси Жиноят Кодексининг 286-моддаси 3-қисми, “зўравонлик ишлатган ҳолда ўз ваколат доирасидан чиқиш” бўйича жиноий иш қўзғатилганини билдирди.\nОзодликка маълум бўлишича, марҳум 39 яшар тожикистонлик Фаррух Ўрозовдир. Ҳодиса жойига етиб келган шифокорлар унинг бир нечта қовурғаси уриб синдирилгани, бутун бадани калтаклардан кўкариб кетганини қайд этган. Уни ўлдирганликда гумонланиб, Солнечногорск тумани бўйича жиноят-қидирув бўлими бошлиғи муовини полиция майори ва унинг икки нафар ёрдамчиси – полиция капитани ва лейтенант қўлга олингани ҳам маълум бўлди.\nТергов қўмитаси вакиллари Озодлик мухбирига, ёш қизчага нисбатан жинсий тажовуз содир этилгани ҳамда полиция бўлимида мурда топилгани ҳолатлари юзасидан тафтиш ишлари давом этаётганини билдиришди.\nПолиция ходимлари меҳнат муҳожирларига нисбатан зўравонлик ишлатиб, ўлдирилиши бундан аввал ҳам учраган.\n2011 йилнинг 5 декабрида Хабаровск шаҳар суди пост-патрул хизматининг собиқ ходимлари 33 ёшли Александр Телешин ва 27 ёшли Владимир Масловни Ўзбекистон фуқароси Акбар Сапаевни полиция бўлимида қийноққа солиб, уни табел қуролидан отиб ташлаганликда айбдор деб топган эди. Суд ҳукмига кўра, Телешинга 11 йил, Масловга 3 йил қамоқ жазоси тайинлангани ҳақида Озодлик хабар қилган эди.


АКЦИЯДОРЛИК ЖАМИЯТЛАРИ СОНИ\nҚимматли қоғозлар марказий депозитарийсининг маълумотига кўра 2018 йил 9 август ҳолатига республикада 605та тижорат ташкилот акциядорлик жамияти шаклида фаолият кўрсатаётмоқда,шундан, 27 банк, 9 суғурта компания ва 9 инвестиция фонди.\nАЖлар томонидан чиқарилган акцияларнинг умумий номинал қиймати 53899,40 млрд. сўмни, шу жумладан банклар томонидан чиқарилган акциялар 12 718,84 млрд. сўмни ташкил этди.\nМуомаладаги оддий ва имтиёзли акцияларнинг умумий сони 5,50 трлн. донани ташкил этади.\nСоҳалар бўйича энг кўп акциядорлик жамиятлари:\n«Узпахтасаноат» АЖ таркибида 98 АЖ (акциялар ҳажми - 937,51 млрд. сўм);\n«Узбекнефтгаз» АЖда 50 АЖ (16,18 трлн.сўм);\n«Уздонмахсулот» АЖда 40 АЖ (703,72 млрд.сўм);\n«Узбекэнерго» АЖда 36 АЖ (7,33 трлн.сўм).\nШунингдек, Ўзбекистонда 43 та савдо комплекс ва бозорлар акциядорлик жамияти шаклиди фаолият кўрсатмоқда. Улар томонидан чиқарилган акцияларнинг умумий номинал қиймати 246,17 млрд. сўмни ташкил этади.\nХудудлар кесимида энг кўп акциядорлик жамиятлари Тошкент шаҳрида (220 АЖ; чиқарган акциялари хажми 49,20 трлн. сўм), энг ками эса Сирдарё вилоятида (16 АЖ; 171,30 млрд. сўм) жойлашган.


Зилзилалар борасида насиҳат » Тавҳид\nЗилзилалар борасида насиҳат\n141 марта ўқилган\nСаудия Арабистони Қироллиги бош муфтийси\nҳамда Кибор Уламолар Ҳайъати ва\nИлмий Изланишлар ва Фатво Бериш Қўмитаси раиси\nБарча мақтовлар Аллоҳга хос. Расулуллоҳга, аҳли оила, саҳобалари ҳамда у кишининг йўлларидан юрганларга саловат ва саломлар бўлсин.\nБатаҳқиқ, Аллоҳ субҳанаҳу ва таоло қазои қадарида Ҳикматли, Билувчи. Худди шариат ва буйруғида Ҳикматли, Билувчи бўлгани каби. У субҳанаҳу бандаларини қўрқувга солиш, уларнинг зиммасида вожиб бўлган Ўзининг ҳаққини уларга эслатиб қўйиш, Унга ширк келтириш, амрига қарши чиқиш, қайтариғига қўл уришдан уларни эҳтиёт бўлишга чорлаш учун Ўзи хоҳлаган оят-аломатларни яратади ва уларни тақдир қилади. Аллоҳ субҳанаҳу айтганидек: «Биз мўъжизаларни фақат (бандаларимизни ҳалокатдан) қўрқитиш учунгина юборурмиз» (Исро: 59). У азза ва жалла деди: «Токи уларга (ушбу Куръон ростдан ҳам Аллоҳ томонидан нозил қилинган) Ҳақ (Китоб) эканлига аниқ маълум бўлгунича, албатта, Биз уларга атроф-офоқдаги ва ўз вужудларидаги (Бизнинг борлигимиз ва қудратимизга далолат қиладиган) оят-аломатларимизни кўрсатажакмиз. Ахир (уларга) Роббингизнинг барча нарсага гувоҳ экани (яъни Аллоҳ таоло ушбу Қуръонда коинотдаги барча нарсани қамраб олиб, Ўз ҳукмини баён қилаётгани сизнинг ҳақ пайғамбар эканлигингизни исботлаш учун) етарли эмасми?!» (Фуссилат: 53). Аллоҳ таоло деди: «Айтинг: «У сизларга устингиздан ё оёқларингиз остидан азоб юборишга, ёки сизларни гуруҳ-гуруҳ қилиб аралаштириб юбориб, (жангу жадалларда) айримларингизга айримларингизнинг зарарини тотдириб қўйишга қодир бўлган зотдир»» (Анъом: 65).\nБухорий «Саҳиҳ»да Жобир ибн Абдуллоҳ розияллоҳу анҳумодан ривоят қилади: «Аллоҳ таолонинг ушбу: «У сизларга устингиздан… азоб юборишга… қодир бўлган зотдир», қавли нозил бўлганда Расулуллоҳ соллаллоҳу алайҳи ва саллам: «Юзинг билан паноҳ сўрайман», дедилар. У: «Ё оёқларингиз остидан», деди. У киши: «Юзинг билан паноҳ сўрайман», дедилар» (Бухорий (4262), Термизий (2991)).\nАбушшайх ал-Асбаҳоний Мужоҳиддан ушбу оят тафсирида шундай ривоят қилади: «У сизларга устингиздан… азоб юборишга… қодир бўлган зотдир». У: қичқириқ, тош ва шамол, деди. «Ё оёқларингиз остидан». Силкиниш-(зилзила) ва ер ютиши.\nШак-шубҳа йўқки, шу кунларда кўплаб ҳудудларда юз берган зилзилалар Аллоҳ субҳанаҳу бандаларини қўрқувга соладиган оят-аломатлар жумласидан. Борлиқда юз бераётган зилзила ва бандаларга зиён келтирадиган, уларга турли азиятлар етишига сабаб бўлаётган бундан бошқа (ҳодиса)лар, буларнинг бари ширк ва маъсиятлар сабабли. Аллоҳ азза ва жалла айтганидек: «(Эй инсонлар) сизларга не бир мусибат етса, бас ўз қўлларингиз қилган нарса – гуноҳ сабабли (етур). Яна У кўп (гуноҳларнинг жазосини бермасдан) афв қилиб юборур» (Шўро: 30). Аллоҳ таоло деди: «(Эй инсон), сенга етган ҳар қандай яхшилик фақат Аллоҳдандир. Сенга етган ҳар қандай ёмонлик эса ўзингнинг қилмишингдандир» (Нисо: 79). Аллоҳ таоло ўтган умматлар ҳақида шундай деди: «Биз (улардан) ҳар бирини ўз гуноҳи билан ушладик. Бас уларнинг орасида Биз устига тош ёғдирган кимсалар ҳам бордир, улар орасида қичқириқ тутиб (ҳалок бўлган) кимсалар ҳам бордир, улар орасида Биз ерга ютдирган кимсалар ҳам бордир ва улар орасида Биз (сувга) ғарқ қилган кимсалар ҳам бордир. Аллоҳ уларга зулм қилгувчи бўлмади, лекин улар ўз жонларига жабр қилгувчи бўлдилар» (Анкабут: 40).\nМусулмон ва бошқалардан иборат мукаллафларнинг барига Аллоҳ субҳанаҳу ва таолога тавба, динида тўғри-(устивор)лик ҳамда У қайтарган ширк ва маъсиятларнинг баридан ҳазир бўлиш вожиб бўлади. Тоинки уларга офият, дунё ва охиратда нажот ҳосил бўлсин ҳамда Аллоҳ улардан ҳар қандай балони даф қилиб, уларга яхшиликнинг барини ато этсин. У субҳанаҳу айтганидек: «Агар у қишлоқларнинг (жойнинг) аҳли иймон келтириб, тақводор бўлганларида эди, албатта Биз уларга осмону ердан баракот (дарвозаларини) очиб қўйган бўлур эдик. Лекин улар (пайғамбарларимизни) ёлғончи қилдилар, бас, уларни ўзлари қилган гуноҳлари сабабли ушладик» (Аъроф: 96). Аллоҳ таоло Аҳли Китоб ҳақида шундай деди: «Агар улар Тавротга, Инжилга ва Роббилари томонидан нозил қилинган барча нарсаларга амал қилганларида эди, устларидан (осмондан) ҳам, остларидан (ердан) ҳам ризқланган бўлур эдилар» (Моида: 66). Аллоҳ таоло деди: «У қишлоқларнинг аҳли бало-қазойимиз тунда, ухлаётган ҳолларида келиб қолишидан хотиржам бўлиб қолдиларми? (Кутмаганмидилар?) Ёки у қишлоқларнинг аҳли бало-қазойимиз чошгоҳ пайтида, ўйин-кулги қилаётган ҳолларида келиб қолишидан хотиржаммилар? Улар Аллоҳнинг макридан хотиржам бўлиб қолдиларми? Бас, Аллоҳнинг макридан фақат зиён кўргувчи қавмгина хотиржам бўлур» (Аъроф: 97-99).\nАллома Ибнул Қаййим раҳимаҳуллоҳ шундай дедилар: «Дарҳақиқат, Аллоҳ субҳанаҳу ерга баъзи вақтларда нафас олишга изн беради. Шунда унда улкан зилзилалар юз беради. Бу сабабли бандаларида хавф, қўрқув, тавба, маъсиятлардан қутулиш, Аллоҳ субҳанаҳуга тазарру қилиш ҳамда надомат чекиш юз беради. Баъзи салафлар ер қимирлаганда: «Албатта, Раббингиз ҳовурингиздан туширмоқда», деганларидек.\nУмар ибн Хаттоб розияллоҳу анҳу Мадинада ер қимирлаганда уларга нутқ ийрод қилдилар, мавъиза қилдилар. Ва: «Агар яна қимирласа бу ерда сизлар билан яшамайман», дедилар». У киши раҳимаҳуллоҳнинг сўзи тугади.\nБу ўринда салафлардан кўплаб асарлар бор.\nЗилзила ҳамда қуёш тутилиши, қаттиқ шамол ва тошқинлардан иборат бундан бошқа оят-аломатлар вақтида Аллоҳ субҳанаҳуга тавба, Унга тазарру, Ундан офият сўраш, Уни кўп-кўп зикр қилиш ва истиғфор айтишга шошилиш вожиб бўлади. У киши соллаллоҳу алайҳи ва саллам Қуёш тутилганда айтганларидек: «Агар буни кўрсангизлар, бас, Аллоҳни зикр қилиш, Унга дуо қилиш ва истиғфор айтишга таянинглар» (Бухорий (999), Муслим (1518)). Набий соллаллоҳу алайҳи ва салламнинг ушбу қавлларига биноан фақир ва мискинларга раҳм қилиш ҳамда уларга садақа қилиш мустаҳаб бўлади: «Раҳм қилинглар, раҳм қилинасизлар» (Аҳмад «Муснад» (6255)). «Раҳм қилувчиларга Раҳмон раҳм қилади. Ердагиларга раҳм қилинглар, осмондаги Зот сизларга раҳм қилади» (Термизий (1847)). У киши соллаллоҳу алайҳи ва саллам дедилар: «Раҳм қилмаганга раҳм қилинмайди» (Бухорий (5538), Термизий (1834)).\nУмар ибн Абдулазиз раҳимаҳуллоҳ зилзила бўлганда амирларга садақа қилинглар, дея нома йўллаганлари ривоят қилинади.\nҲукмдорлар тентакларнинг қўлларидан тутиш, уларни ҳаққа мажбурлаш, улар устидан Аллоҳнинг шариатини ҳакам қилиш, яхшиликка буюриш ва ёмонликдан қайтаришга шошилиш ҳар қандай ёмонликдан офият ва саломат қолиш сабабларидандир. Аллоҳ азза ва жалла айтганидек: «Мўмин ва мўминалар бир-бирларига дўстдирлар. Улар яхшиликка буюрадилар, ёмонликдан тўхтатадилар, намозни тўкис адо этадилар, закотни (ҳақдорларга) ато этадилар, Аллоҳ ва Унинг пайғамбарига итоат қиладилар. Ана ўшаларга Аллоҳ раҳм қилур. Шак-шубҳасиз, Аллоҳ қудратли, ҳикматлидир» (Тавба: 71). У азза ва жалла деди: «Албатта Аллоҳ Ўзига (яъни динига) ёрдам берадиган зотларни ғолиб қилур. Шубҳасиз Аллоҳ кучли, қудратлидир. Уларни (яъни мусулмонларни) агар Биз ер юзига ғолиб қилсак – улар намозни тўкис адо этадилар, закотни (ҳақдорларга) ато этадилар, яхшиликка буюрадилар, ёмонликдан қайтарадилар. (Барча) ишларнинг оқибати Аллоҳнинг (измидадир)» (Ҳаж: 40-41). У субҳанаҳу деди: «Ким Аллоҳдан қўрқса, У зот унинг учун (барча ғам-кулфатлардан) чиқар йўлни (пайдо) қилур. Ва уни ўзи ўйламаган томондан ризқлантирур. Ким Аллоҳга таваккул қилса, бас, (Аллоҳнинг) Ўзи унга етарлидир» (Талоқ: 2-3). Бу маънодаги оятлар кўп. У киши соллаллоҳу алайҳи ва саллам шундай дедилар: «Ким биродарининг ҳожатида бўлса Аллоҳ унинг ҳожатида бўлади» (Бухорий (2262), Муслим (4677)). Саҳиҳлигига иттифоқ қилинган. У киши алайҳиссалоту вассалам дедилар: «Ким мўминдан дунё ғамларининг бирини кўтарса, Аллоҳ ундан қиёмат куни ғамларининг бирини кўтаради. Ким кишининг оғирини енгил қилса, Аллоҳ унга дунё-ю охиратда енгиллик беради. Ким бир мусулмонни(нг айбини) яширса, Аллоҳ уни(нг) дунё-ю охиратдаги (айбини) яширади. Модомики банда биродарига ёрдам бераётган экан, Аллоҳ унинг ёрдамидадир» (Муслим (4867), Термизий (1853)). Муслим ўз «Саҳиҳ»ида ривоят қилди. Бу маънодаги ҳадислар кўп.\nАллоҳдан барча мусулмонларнинг ҳолатини ўнглаши, уларга динни тушуниш, унда тўғри-(устивор)лик, барча гуноҳлардан Аллоҳга тавба қилишни ато айлаши, барча мусулмонларнинг ҳукмдорларини ўнглаши, улар сабаб ҳаққа нусрат ато этиши, улар билан ботилни мағлуб қилиши, уларни бандалар устидан Аллоҳнинг шариатини ҳакам қилишга муваффақ айлаши, уларни ва барча мусулмонларни залолатга бошловчи фитналар ҳамда шайтоннинг васвасасидан паноҳ беришини сўраймиз. Албатта, У бунинг тепасида Бошқарувчи ва унга Қодирдир. Пайғамбаримиз Муҳаммадга, у кишининг аҳли оила саҳобаларига ҳамда қиёмат кунигача уларга гўзаллик билан эргашганларга Аллоҳнинг саловат ва саломлари бўлсин.\n/ Кутубхона / Тарбия / Зилзилалар борасида насиҳат


Столтенберг Болтиқбўйи ва Польшада НАТО батальонлари жойлаштирилиши сабабини маълум қилди\n08:26 / 08.09.2016\nНАТО бош котиби Йенс Столтенберг альянс батальонларининг Болтиқбўйи давлатлари ва Польшада жойлаштирилиши Россиянинг ҳарбий интилишлари билан боғлиқ, деб айтди. Бу ҳақда "Интерфакс" ахборот агентлиги хабар бермоқда.\n"НАТОнинг 4 та батальонининг Болтиқбўйи давлатлари ва Польшада жойлаштирилишига сабаб шуки, биз Россиянинг ҳарбий интилишлари, унинг ўз кучини қўшниларига нисбатан қўллаш истагини кўрдик", деб айтди Столтенберг Тбилисидаги халқаро анжуманда.\nУ бу фикрини Грузияга нисбатан ҳам айтди ва уни нима учун НАТО аъзоси бўлишни истаётганини тушунгани айтди.\n"Сен бир кичкина давлат бўлсангу, сен билан шундай катта давлат чегарадош бўлса, хавфсизлик учун асос керак ва сен альянснинг жамоавий хавфсизлиги аъзоси бўлишни истайсан", деб таъкидлаб ўтди Столтенберг.\nСтолтенберг НАТО Грузиянинг босиб олинган ҳудудларининг мустақиллигини ҳеч қачон тан олмаслигини айтди.\nНАТО давлатлари етакчилари 8 июлда Болтиқбўйи давлатлари ва Польшада 4 та батальон яратишга келишиб олгандилар. Бунда минтақанинг ҳар бир давлатига дастлаб фақат бир давлат: Латвияга Канада, Литвага Германия, Эстонияга Буюк Британия, Польшага АҚШ қўшинлари юборилади.\nПольша НАТО Болтиқбўйи давлатлари\nБуюк Британия ва Польша Россияга қарши бир қарорга келди


Афсонавий Брюс Ли – Fikrat.uz\nКиноюлдуз, жанг санъати устаси, жит кундо спорт тури асосчиси. Бугун унинг туғилган куни.\nБрюс Ли 1940 йил 27 ноябрда Сан-Францискода таваллуд топган. Отаси хитой операси актёри бўлгани сабаб Гонконгдан Америкага гастролга отланган вақтда ой куни яқин бўлган турмуш ўртоғини Сан-Францискода қолдиришга мажбур бўлган. Туғуруқдан сўнг ҳамширалардан бири онага чақалоққа америкача Брюс исмини қўйишни маслаҳат қилган. Аммо бу исм ҳақида Брюс Ли Америкага кўчиб келгунига қадар ҳеч ким эсламаган. Чунки ота-онаси аждарҳо буржи остида туғилгани боис унга Ли Сяолун (кичкина аждарҳо) деб исм қўйишган.\nУ Гонконгда катта бўлган. Болалигида анча нимжон кўринган, мактабдаги дарсларга қизиқиши бўлмаган. 12 ёшида “Ля Саль” номли комплекс ривожланиш коллежида ўқиган. 13 ёшида эса рақс машғулотларига қатнаб, тўрт йилдан сўнг Гонконгда ўтказилган ча-ча-ча чемпионатида ғолиб бўлган. Спорт устаси Ип Мандан вин-чунь, кунг-фу санъатини ўрганган. Рақс сирларини билгани боис ўз ҳаракатларини мукаммал мувофиқлаштирган.\nБрюс Ли 19 ёшга тўлганида АҚШга кўчиб ўтишга ва туғилганида олган Америка фуқаролигини тасдиқлатишга қарор қилган. Аввал Сан-Францискога кейин Сиэтл бориб, шу ердаги ресторанлардан бирида офицант бўлиб ишлаган. Шу йилларда Эдисон техника мактабини тугатиб, Вашингтон Университетининг фалсафа бўлимига ўқишга кирган. Кейинчалик Брюс Ли дзюдо, бокс сирларини ҳам ўрганиб, жит кундо номли янги кун-фу услубини яратган.\n1961 йилда АҚШда жанг санъати мактабини очиб, ўзи асос солган услубни ўргатган, ўз овқатланиш қоидаларини ишлаб чиққан. Кейинчалик унинг услублари нашр қилиниб, бутун дунёга машҳур бўлган. 1964 йил у унинг дарсларига қатнаган 17 ёшлик талаба қиз Линда Эмерга уйланган. Орадан кўп ўтмай улар ўғил, кейинчалик қиз фарзандли бўлишган. Кино оламига эса у отаси сабаб кириб келган.\n1966-1967 йилларда актёр иштирокидаги “Яшил шерьшен” сериали намойиш қилинган. Аммо, унга бош роллар насиб қилмагач, у Гонконгга қайтиб, Golden Harvest киностудияси билан шартнома тузган. 1971 йил унинг иштирокидаги “Катта Бос” фильми экранга чиққан. “Аждарнинг туғилиши”, “Ғазаб мушти” фильмлари эса Брюс Лига машҳурлик олиб келган. 1972 йилда унинг вафотидан олти кун аввал тақдим этилган “Аждархонинг чиқиши” фильми эса актёрнинг сўнгги иши бўлган.\n1978 йили тақдим этилган “Ўлим ўйини” фильмида эса лентанинг 28 дақиқасидагина рол ўйнаган. Фильмнинг қолган қисми актёрга ўхшаш одам иштирокида суратга олинган. 1973 йил 20 июл куни 33 ёшида Брюс Ли тўсатдан вафот этган. Бунга бош мия шиши сабаб бўлган. Аммо баъзи тахминларга кўра унинг ўлими баъзи ҳамкасбларининг фойдаси учун хизмат қилган бўлиши мумкин. 1993 йили эса отасининг изидан борган Брюс Лининг ўғли, Брендон Ли суратга олиш майдонида ўқдан яраланиб вафот этган.\n10 000 турли хил зарбаларни ўрганаётган одамдан қўрқмайман, бир зарбани 10 000 марта ўрганаётган одамдан қўрқаман.\nХатоларни кечириш мумкин, фақат уларни тан ола билиш керак.\nЮмшоқ табиат бўлинг, аммо итоатгўй бўлманг. Қаттиққўл, лекин шавқатсиз бўлманг!\nДоно киши нодоннинг саволидан нодон дононинг жавобидан ололмаган ҳикматни топиши мумкин.\nМен ҳукм қилиш ўрнига тушунишни ўргандим.\nИзоҳ қолдиринг Афсонавий Брюс ЛиБрюс Ли\n20:14 / 06.06.2020 11.08.2020 31354 0\n12:07 / 07.04.2020 07.08.2020 49477 0\n16:30 / 31.03.2020 03.09.2020 33223 0\nОнлайн ишлаётган ходимнинг ҳуқуқлари қандай?\n15:50 / 03.04.2020 14.08.2020 22641 0\n8:05 / 29.06.2020 07.09.2020 28379 0


Туркияда маҳаллий сайловлар бошланди. Эрдўған нимадан хавотирда? » Ўзбекистон янгиликлари – Zamin.uz\nТуркияда маҳаллий сайловлар бошланди. Эрдўған нимадан хавотирда?\n31 март 2019, 12:23\n31 март куни Туркияда маҳаллий қуйи орган — фуқаролар ўз-ўзини бошқариш ташкилотларига сайловлар ўтказилиши режалаштирилган. Айни пайтда ушбу сайловлар мамлакатнинг шарқий қисмида бошланди, деб хабар бермоқда турк нашрлари.\nМамлакат парламентар бошқарувдан президентликка ўтгандан буён биринчи марта ўтказилаётган муниципал сайловда шаҳар мэри, ҳудудий парламент аъзолари, маҳаллий ҳокимият вакиллари, қишлоқ оқсоқоли ва оқсоқоллар кенгаши аъзолари сайланади.\nМазкур сайловда 12та партия ҳамда мустақил номзодлигини илгари сураётган шахслар иштирок этаяпти. Марказий сайлов комиссияси 82 миллион фуқародан 57 миллиондан ортиғи сиёсий ҳуқуққа эгалигини таъкидлаган.\nСайлов арафасида мамлакатда девальвация бошланди. Ҳукумат миллий валютанинг қадрини ушлаб қолиш учун тижорат банклари томонидан лирадаги офшор кредитлашни вақтинча тўхтатиб қўйишга мажбур бўлди.\nФото: REUTERS /Umit Bektas\nЭрдўған Ғарб томонидан сайловларга шу йўсинда таъсир ўтказишга уриниш бўлаётганини билдириб, барчани фоиз ставкаларини туширишга чақирган.\nЯнгиликлар » Дунё » Туркияда маҳаллий сайловлар бошланди. Эрдўған нимадан хавотирда?\n11:02 Туркияда сайлов бошланди


Ер участкаларини онлайн сотиш тартиби белгиланди » Ўзбекистон янгиликлари – Zamin.uz\n23 декабрь 2019, 12:54\nҲукумат қарори билан (1023-сон, 20.12.2019 й.) Тадбиркорлик ва шаҳарсозлик фаолиятини амалга ошириш учун ер участкаларини электрон онлайн-аукцион орқали бериш тартиби тўғрисида низом тасдиқланди. Бу ҳақда «Ҳуқуқий ахборот» канали хабар берди.\nЕр участкасини танлаш материаллари «Давергеодезкадастр» қўмитаси ҳудудий қурилиш бош бошқармалари, туман (шаҳар)лар қурилиш бўлими томонидан тайёрланади. «Давергеодезкадастр» органлари ер участкасининг бошланғич нархини белгилайди.\nЕр участкасини танлаш материалларини келишиш ва улар бўйича хулосалар бериш «YERELEKTRON» автоматлаштирилган ахборот тизимига ер участкаси ҳақидаги маълумотлар жойлаштирилган кундан бошлаб беш иш куни ичида амалга оширилади.\n«Давергеодезкадастр» қўмитаси органлари томонидан бўш ер участкалари «YERELEKTRON» ААТга ҳар ойнинг 5 ва 20-саналарида жойлаштирилади.\nЖисмоний ва юридик шахслар «YERELEKTRON» ААТда ер участкаси ва режалаштирилаётган қурилиш объекти тўғрисидаги маълумотларни жойлаштириш бўйича таклифлар киритиш ҳуқуқига эга.\n- ер солиғининг йиллик миқдори;\n- ер участкасини танлаш материалларини тайёрлаш ишларининг қиймати ва ер участкасига бўлган ҳуқуқларни давлат рўйхатидан ўтказишга оид харажатлар;\n- ер участкасининг жойлашган жойи;\n- муҳандислик-коммуникация тармоқларига уланиш нуқталарининг мавжудлиги.\nЯнгиликлар » Жамият » Ер участкаларини онлайн сотиш тартиби белгиланди


Ўзбек зиёлилари - Страница 3 из 42 - www.ziyouz.uz\nБош саҳифа Ўзбек зиёлилари (3)\nТаниқли адабиётшунос олим, филология фанлари номзоди Омонулла Мадаев 1942 йилнинг 20 майида Тошкент шаҳрида туғилган. 1964 йил Тошкент давлат университетининг филология факультетини тамомлаган. 1958 йил Тошкент шаҳар 1- сонли мактаб-интернат ўқитувчиси, 1964 йил Тошкент шаҳар 82-сонли ўрта мактаб ўқитувчиси, 1966 йил давоми…\nЎзбекистон Республикасида хизмат кўрсатган журналист, етук публицист ва муҳаррир Маҳмуд Саъдий 1939 йил Самарқанд вилоятининг Нарпай туманида туғилган. Мактабни тамомлаганидан кейин ҳозирги Ўзбекистон Миллий университети филология факультетининг журналистика бўлимида таҳсил олди. “Шарқ юлдузи” журналида адабий ходим, бўлим мудири, “Гулистон” журналида катта давоми…\nБиофизика фанининг Ўзбекистондаги асосчиларидан бири, биолог-биофизик олим, Ўзбекистон Фанлар Академияси академиги (1987), биология фанлари доктори (1971), профессор (1973) Бекжон Ойбекович Тошмуҳамедов 1935 йил 27 январда Тошкентда туғилган. У атоқли ёзувчи Ойбекнинг ўғли. Бекжон Тошмуҳамедов Москва университетининг биология-тупроқшунослик факултетини тугатган (1958), давоми…\nЧоп этилган 13.03.2018 26.02.2018 МуаллифZiyouz.uz\nЧоп этилган 26.02.2018 МуаллифZiyouz.uz\nАбдувоҳид Қориев, Абдурауфқориев Абдулвоҳидқори (1855 — Тошкент — 1938.12.1) — жамоат ва дин арбоби, педагог. Дастлаб Кўкча даҳалик мактабдор Ёқубхўжа эшондан эски усулда сабоқ олган. 1870-80 йилларда Эшонқулидодхоҳ ва 1880—88 йилларла Бухородаги Эрназарбой мадрасаларида таҳсил кўрган. 1888-1906 йилларла Тошкент шаҳри давоми…\nЧоп этилган 29.10.2017 29.10.2020 МуаллифZiyouz.uz\nАсрор Мўмин 1954 йил 14 январда Самарқанд вилоятида туғилган. Тошкент давлат университетини тамомлаган (1979). Турли йилларда Ўзбекистон Ёзувчилар уюшмасида, «Спорт» газетасида бўлим мудири, Бош муҳаррир ўринбосари, Бош муҳаррирнинг биринчи ўринбосари, «Кўзгу» газетасида Бош муҳаррир ўринбосари, Бош муҳаррир вазифасини бажарувчи, «Жаҳон давоми…\nЧоп этилган 28.10.2017 28.10.2020 МуаллифZiyouz.uz\nСаид Шермуҳамедов 1930 йил 12 майда Бухоро вилоятининг Қоракўл туманида туғилган. 1948-1953 йилларда Самарқанд давлат университетида таълим олган. Ўқишни тугатиб, ушбу университет аспирантурасида таҳсилни давом эттирган. Фалсафа фанининг долзарб масалалари бўйича 1960 йилда номзодлик, 1974 йилда докторлик диссертациясини ҳимоя қилган. давоми…\nМуҳаммаджон Холбеков 1950 йилда Самарқандда туғилган. Самарқанд давлат университетининг роман-герман филологияси факультетини тамомлаган. Самарқанд давлат педагогика институтида, Самарқанд давлат университетида кафедра мудири, факультет декани, филология йўналиши бўйича ҳимоя кенгаши аъзоси бўлиб ишлаган. 1982 йилда номзодлик, 1989 йилда докторлик диссертацияси ёқлаган. давоми…\nЯнглиш Эгамова 1943 йилнинг 2 майида Самарқанд вилояти Пайариқ туманидаги Олчин қишлоғида туғилган. Алишер Навоий номидаги Самарқанд давлат университетининг хорижий филология факультетида таҳсил олган. Филология фанлари номзоди, доцент. Таржима назарияси ва тил илмига оид бир қанча илмий мақолалар муаллифи. Янглиш давоми…\nАбдулҳафиз Жалолов 1947 йилда Наманган вилоятининг Янгиқўрғон туманида, Бирлашган қишлоғида туғилганди. 1969 йили Тошкент давлат университетини тамомлаган. 1976 йилда фалсафа фани бўйича номзодлик, 1992 йили докторлик диссертацияларини ёқлаган. Фалсафа ва сиёсатшунослик бўйича 450 дан ортиқ иш, жумладан, «Инсон омили: фалсафа, давоми…\n3-саҳифа. Жами: 42«12345678910»Охири\nАбдулла Жалил (1948-2021)\nУсмонхон Алимов (1950-2021)


Маданият вазирлиги Филипп Киркоровнинг Тошкентдаги концерти юзасидан изоҳ берди » Muzlik.uz - O‘zbekiston yangiliklari\nМаданият вазирлиги Филипп Киркоровнинг Тошкентдаги концерти юзасидан изоҳ берди\nМаданият вазирлиги 18 декабрь куни Тошкентдаги Humo Arena муз саройида Филипп Киркоровнинг катта шоу концерт дастурида ижро этилган рақслардаги раққос ва раққосаларнинг кийиниш маданиятига билдирилган эътирозлар юзасидан изоҳ берди . Қайд этилишича, Маданият вазирлиги тизимидаги «Ўзбекконцерт» давлат муассасаси ушбу концерт сценарийси ва қўшиқлар мазмуни билан танишиб чиққан ва эътироз билдирмаган. «Хусусий тадбиркорлар концерт дастурларини ташкил этишда юртимизга гастрол сафарлари билан ташриф буюрадиган санъаткорларга дастурда кийиниш маданияти тўғрисидаги тушунчани ҳам бериб ўтишлари лозим, деб ўйлаймиз», — дейилади баёнотда. "Газета.uz"да реклама Вазирлик ушбу концертдан ҳулоса қилган хусусий тадбиркорлар эндиликда ушбу жараёнларнинг такрор бўлишининг олдини олади, дея умид билдирди. «Юқоридагиларни эътиборга олган ҳолда, халқимизнинг маданияти, маънавияти ва менталитетини инобатга олиб, „Ўзбекконцерт“ давлат муассасаси бундан кейин ҳар бир концерт дастуридаги кийиниш маданиятига аҳамият беришини билдирамиз», — дея таъкидлади вазирлик.\nШавкат Мирзиёев ва Мун Чжэ Ин концерт дастурида иштирок этди\nҚозоғистонда «Ўзбекистон йили» якунланди


Гепа-стин – medu.uz – Дорилар ҳақида маълумотлар ўзбек тилида\nHome Йўриқномалар Гепа-стин\nПрепаратнинг савдо номи: Гепа-стин\nфаол модда: L-орнитин-L-аспартат – 5 г;\nТаърифи: тиниқ ва рангсиз ёки оч-сариқ рангли эритма сақловчи, жигарранг шиша ампула.\nТабиий шароитда L-орнитин-L-аспартатнинг таъсири аминокислоталар, яъни орнитин ва аспартат билан, аммиакни детоксикация қилинишининг иккита асосий усули ёрдамида, хусусан: мочевина ва глютаминни синтези орқали амалга оширилади.\nМочевинани синтези перипортал гепатоцитларда юз беради, у ерда орнитин мочевинани синтези учун субстрат сифатида иккита, хусусан: орнитин-карбамил-трансфераза ва карбамил-фосфат синтетеза ферментларининг активатори каби таъсир қилади. Глютаминни синтези перивеноз гепатоцитларда юз беради. Патологик ҳолатларда аспартат ва дикарбоксилат, жумладан орнитиннинг метаболитлари ҳужайраларда ютилади ва аммиакни глютамин шаклида боғланиши учун ишлатилади.\nГлютамат – аммиакни физиологик шароитда ҳам, патологик шароитда ҳам боғловчи аминокислотадир. Ҳосил бўлган глютамин аминокислотаси нафақат заҳарли бўлмаган аммиакни чиқариб ташлаш учун ишлатилади, балки мочевинанинг ҳосил бўлишидаги муҳим циклини (яъни глютаминни ҳужайра ичидаги метаболизмини ) фаоллаштиради.\nТабиий шароитларда орнитин ва аспартатнинг таъсири мочевинани синтез қилиниши билан чекланмайди.\nҲайвонлардаги экспериментал тадқиқотлар L-орнитин-L-аспартатни глютаминнинг тез синтез қилиниши билан чақирилган аммиак миқдорини камайтириш хусусиятига эга эканлигини кўрсатди. Худди шундай таъсир аминокислоталарни/ароматик аминокислоталарни тарқалган занжирига нисбатан бўлган индивидуал клиник синовларда кузатилган.\nОрнитин ва аспартатни ярим чиқарилиш даври қисқа, 0,3-0,4 соат. Аспартатнинг оз қисми сийдик билан ўзгармаган кўринишда чиқарилади.\nТақсимланиши ва биотрансформацияси. Организмга вена ичига юборилгандан кейин L-аспартат компоненти учта асосий метаболик йўллар орқали ўзгаради:\nТўқиманинг оқсилларига оқсил синтези орқали киритилиши;\nЭнергияни ҳосил бўлиши, гликоген ва триглицеридлар оралиқ метаболизми;\nАлмаштириб бўладиган аминокислоталарга ва водороднинг бошқа бирикмаларига айланиши.\nЎз ўрнида, L-орнитин ҳам учта йўл билан ҳосил бўлади:\nМочевина ҳосил бўлиш циклида оралиқ маҳсулот сифатида;\nПолиамидларнинг синтезида декарбоксилизацияловчи ферментнинг ҳосил бўлиши учун (оқсил синтезини бошқаришда иштирок этадиган катта бўлмаган азот бирикмалари)\nО-глютаматполуальдегид ва глютамин кислотасини ҳосил бўлиши учун.\nОрганизмдан чиқарилиши. Аминокислоталарнинг катаболизми вақтида аминогуруҳлар мочевинани ҳосил бўлиш циклида ишлатилади, уни шакллантиради ва организмдан буйрак орқали чиқаради. Қон оқими билан ташиладиган аминокислоталар нефронлар орқали фильтрланади ва проксимал найчалар орқали фаол ўтказиш тизимида қайта сўрилади.\nЖигар циррози, жигарни ёғли дистрофияси, гепатит каби жигарнинг ўткир ва сурункали касалликлари натижасидаги гипераммониемияни даволаш учун; айниқса ривожланаётган онг бузилиши (кома олди) ёки неврологик асоратларни (жигар энцефалопатияси) даволаш учун қўлланади.\nПрепарат асосан вена ичига томчилаб инфузия йўли билан юборилади.\nАмпула ичидагини 500 мл инфузион эритмада эритиш йўли билан одатда ҳар куни 4 ампулагача қўлланади .\nОлдиндан коматоз ҳолатда ва кома ҳолатини оғирлигига кўра бошланғич даво сифатида 24 соат давомида 8 ампулагача қўлланади.\nПрепаратни одатдаги инфузион эритмалар (5% ли глюкоза эритмаси, Рингер эритмаси билан) билан аралаштириш мумкин. Кўпи билан 6 ампулани 500 мл инфузион эритмада эритиш тавсия қилинади.\nДори воситасини максимал юбориш тезлиги: соатига 5 г.\nИнфузия давомийлиги, тез-тезлиги ва даволашни олиб борилиши пациентнинг клиник ҳолатига қараб шахсий равишда аниқланади.\nНерв тизими томонидан: баъзи ҳолларда қизиб кетиш ҳисси.\nМеъда-ичак йўллари томонидан: баъзи ҳолларда меъда-ичак йўлларида дискомфорт, кўнгил айниши ва қусиш пайдо бўлиши мумкин.\nЎта юқори сезувчанлик, оғир буйрак етишмовчилиги (қон зардобида креатинин даражасини ҳаддан зиёд ошишида йўналтирувчи аҳамиятга эга деб қараш мумкин).\nКонцентрацияси юқори бўлган инфузион эритмани пенициллин, К витамини, рифампицин, мепробамат, диазепам, клометиазол, тиопентал натрий ва винкамин билан бир вақтда қўллаш тавсия қилинмайди.\nЮқори дозаларда юборилганда қон зардобида мочевина даражасини назорат қилиш керак.\nАгар жигар фаолияти сезиларли даражада бузилган бўлса, кўнгил айнишини ва қусишни бартараф қилиш учун инфузия тезлиги алоҳида пациентга мослаштирилиши керак.\nПрепаратни ҳомиладорлик вақтида қўллаш бўйича маълумотлар йўқ. Шунингдек, L-орнитинни- L-аспартатни ҳайвонларнинг репродуктив фаолиятига токсик таъсири бўйича бирон-бир тадқиқотлар ўтказилмаган. Шунинг учун препаратни ҳомиладорлик вақтида қабул қилишдан сақланиш тавсия қилинади.\nУшбу препарат она сутига чиқариладими, номаълум. Шу сабабли препаратни эмизиш даврида қўллашдан сақланиш тавсия қилинади.\nТранспорт воситаларини (мураккаб механизмларни) бошқариш қобилиятига таъсири\nКасалликнинг ўзи транспорт воситаларини ва ҳар қандай мураккаб механизмларни бошқариш қобилиятига таъсир қилади, шунинг учун бу препаратни қабул қилаётган пациентларда бу қобилиятнинг бузилиши мумкин ва шундай қилиб, даволаниш вақтида бундай фаолиятдан сақланиш тавсия қилинади.\nҲозирга қадар L-орнитин-L-аспартатни дозасини ошириб юборилиши билан чақирилган интоксикациянинг ҳеч қандай белгилари кузатилмаган. Дозани ошириб юборилиши юз берган ҳолларда симптоматик даволаш тавсия қилинади.\nБирламчи ўрам: 10 мл дан препарат жигарранг рангли шиша ампулада.\nИккиламчи ўрам: 10 ампуладан контур уяли ўрамда қўллаш бўйича йўриқномаси билан картонли қутида.


Хакер ҳужуми туфайли Сан-Франциcко метроси бепул ишлади » Ўзбекистон янгиликлари – Zamin.uz\nСан-Франциско шаҳридаги жамоат транспортининг (San Francisco Municipal Railway) операторлик тизимига жума куни киберҳужум амалга оширилган. Шаҳар транспорт ташкилоти ҳужумдан хабар топгач, уни бир неча соат давомида бартараф этишга муваффақ бўлган. Носозликни тузатиш пайтида аҳоли шаҳар метросидан бепул фойдаланган.\nTeravayt.uz ёзишича, киберҳужум уюштирилган тизимнинг экранида мазкур ёзув акс эттирилган: “Тизимга бузиб кирилди. Барча маълумотлар шифрланган”. Хакер тизимни очадиган кодни юбориш учун шаҳар транспорт ташкилотидан молиявий маблағ талаб қилиб, у билан cryptom27@yandex.com манзили бўйича боғланишлари сўраган. У шаҳар транспорт тизимининг дастури жуда кучсиз эканлигини қайд қилган ва тизимнинг янада ҳимояланган версиясини ундан харид қилишлари талаб қилган.\nТеглар: шаҳридаги бузиб уюштирилган аҳоли юбориш туфайли\n09:12 / 10-04-2017\n20:48 / 22-10-2016


Наманганда 170 мингдан зиёд аҳоли тоза ичимлик суви билан таъминланади - NamanganToday.uz\nJun 8, 2021 - 17:30\nЎзбекистон Республикаси Бош вазири ўринбосари – инвестициялар ва ташқи савдо вазири Сардор Умурзоқов кеча Европа тикланиш ва тараққиёт банкининг (ЕТТБ) биринчи вице-президенти Юрген Ригтеринк бошчилигидаги делегациясини қабул қилди.\nИнвестициялар ва ташқи савдо вазирлиги маълумотига кўра, ушбу музокаралар чоғида ҳамкорликнинг бугунги ҳолати, қўшма лойиҳалар амалга оширилиши ҳамда шерикликни ривожлантиришнинг истиқболли соҳалари муҳокама қилинди.\nЮрген Ригтеринк Ўзбекистонда изчил амалга оширилаётган кенг кўламли ислоҳотларнинг ижобий натижаларига юқори баҳо берди. Томонлар қўшма лойиҳаларни амалга ошириш бўйича ҳамкорликнинг боришини батафсил муҳокама қилди.\nМуҳокама доирасида инвестициявий лойиҳаларни амалга оширишда хотин-қизлар ва ёшлар тадбиркорлиги ташаббусларини қўллаб-қувватлаш борасида ҳамкорликни кучайтириш бўйича таклифлар ҳам кўриб чиқилди.\nМузокаралар давомида «Наманган вилоятининг Чуст, Поп ва Наманган туманларида сув таъминотини ҳамда Чуст ва Мингбулоқ туманларида оқова тизимларини яхшилаш» лойиҳасини жорий этиш учун 70 миллион доллар миқдорида қарз битими имзоланди.\nМазкур лойиҳаларнинг амалга оширилиши ҳисобига Наманган вилоятининг Чуст, Наманган ва Поп туманларида истиқомат қилаётган 170 мингдан зиёд аҳоли тоза ичимлик сувидан доимий фойдаланиш имкониятига эга бўлади.\nМаблағлар вилоятдаги еттита қишлоқ аҳоли пункти (Чортоқ, Чуст, Жўмашўй, Қизил-Ровот, Поп, Тошбулоқ ва Уйғур)га хизмат кўрсатувчи сув олиш ва тарқатиш станциялари ва тармоқлари, магистраль қувурлар ва сув тозалаш иншоотларини, шунингдек, Чуст ва Жўмашўй қишлоқларида сув тозалаш иншоотлари, оқова сув станциялари ва тармоқларини қуриш ва таъмирлаш учун сарфланади.\nИнвестициялар қарийб 115 минг янги фойдаланувчиларга сув таъминоти тармоқларига уланиш имконини беради. Янги инфратузилма туфайли сув йўқотишлари йилига 0,6 миллион кубометрга камаяди.\nЛойиҳа аҳолига хавфсиз ичимлик суви етказиб бериш, истеъмолчиларининг шахсий гигиенасини яхшилаш ва мавжуд сув ресурсларини бошқариш самарадорлигини оширишга ёрдам берадиган сув таъминоти инфратузилмасини модернизация қилишни молиялаштириш орқали қишлоқ аҳолисини марказлашган сув таъминоти тизимига улаш бўйича Ўзбекистон миллий дастурини амалга оширишга хизмат қилади.\nШунингдек, қиймати 20 миллион долларга тенг бўлган «Яшил шаҳарлар» дастури доирасида «Самарқанд шаҳрига электр автобусларни сотиб олиш» лойиҳасини амалга ошириш борасида мандат хати ва Ҳамкорлик тўғрисида меморандум имзоланди. Меморандумга кўра, Самарқанд шаҳар ЕТТБнинг «Яшил шаҳарлар» флагман дастурининг 48-ҳамкор шаҳрига айланади. Дастур инфратузилмани барқарор ривожлантириш ва шаҳар аҳолисининг ҳаёт сифатини яхшилашга қаратилган.\nҚайд этиш жоизки, «Яшил шаҳарлар» дастури доирасида ЕТТБ экологик муаммоларни аниқлаш, уларни ҳал этиш бўйича амалий чора-тадбирларни ишлаб чиқиш ва шаҳар инфратузилмасини ривожлантириш учун инвестицияларни жалб этишга кўмаклашади. Дастурда иштирок этувчи ҳар бир шаҳар атроф-муҳитни яхшилаш учун пилот лойиҳани амалга оширади.\nЎзбекистонда битирувчиларнинг якуний имтиҳонлари Давлат тест маркази томонидан амалга...\n15 июндан Республика умумтаълим мактабларида 1-синфга қабул бошланади


1 Декабрь 09:11\nҚозоғистон Республикасининг Биринчи Президенти куни Қозоғистонда ҳар йили 1 декабрда нишонланадиган миллий байрамдир. 2011 йил 10 декабрда Парламент Сенатининг ялпи мажлисида «Қозоғистон Республикасининг байрамлари тўғрисида»ги қонунга ўзгартишлар киритиш ҳақида»ги қонун имзоланди. Қозоғистон Республикасининг Биринчи Президенти кунини нишонлаш Қозоғистон Республикаси Президенти Нурсултон Назарбоевнинг улкан ютуқларини эътироф этиш мақсадида ташкил этилди.\nУшбу байрамни нишонлашнинг асоси ва шарти 1 декабр куни бўлиб ўтган Президент сайлови бўлди. 1991 йил 1 декабрда миллий сайловлар натижасида Нурсултон Назарбоев Биринчи Президент бўлган эди. Ўша йили Нурсултон Назарбоев 88,2 фоиз сайловчиларнинг 98,2 фоиз овозини олган.\nҚозоғистонни Нурсултон Назарбоев бошқарган йилларда мамлакат ўзининг азалий орзуси – Мустақилликка эришди.\nБиринчи Президентнинг юксак хизматлари эвазига жаҳон саҳнасига чиққан ёш мустақил давлат қисқа фурсатда дунё таниган улуғвор мамлакатга айланди. «Қозоғистоннинг тараққиёт модели» эса ҳозир ҳам, бундан кейини ҳам кўпгина давлатлар учун дастуриламалдир.\nУмуман олганда, мустақил Қозоғистоннинг туғилишининг буюк йилномаси бир қанча тарихий даврлардан иборат. Булар: 1990 йил апрел - Нурсултон Назарбоевнинг Президент этиб тайинланиши, 1990 йил октабр - Қозоғистон Мустақиллик декларацияси, 1991 йил август - Семей ядро полигонининг ёпилиши ва Республика суверен олтин ва валюта жамғармасининг ташкил этилиши, 1991 йил декабр - биринчи умумхалқ президентлик сайлови, давлатимизнинг янги номи бўйича қарорлар қабул қилиниши, 16 декабр – «Қозоғистоннинг давлат мустақиллиги тўғрисида»ги Конституциявий қонуннинг қабул қилиниши, 1993 йил 15 ноябр – миллий валюта ва молия тизимининг жорий этилиши. Ваҳоланки, Биринчи Президент Нурсултон Назарбоев такидлаган мустақиллик йўлининг йилномасида Қозоғистон халқи бир хил мураккаб даврда босиб ўтган учта муҳим тарихий босқични кўрсатади. Биринчиси, мамлакатнинг биринчи мутлақ давлат акти - Семей полигонини ёпиш тўғрисидаги Фармоннинг имзоланиши. Иккинчи муҳим босқич – 1991 йил 1 декабрда мамлакат тарихида биринчи марта ўтказилган Қозоғистон Президентининг умумхалқ сайлови. Учинчи босқич - «Қозоғистон Республикасининг давлат мустақиллиги тўғрисида»ги Конституциявий қонуннинг қабул қилиниши.\n2019 йил 19 мартда Нурсултон Назарбоев Президент лавозимини Қасим-Жомарт Тоқаевга топширди. Бугун мамлакат тараққиёт йўлидан туриб, дунёнинг ривожланган 30 та давлати қаторига киришга интилмоқда. Шубҳасиз, бу чўққи ва ундан-да улуғ чўққиларни забт этади. Елбасы ташаббуси билан қабул қилинган «Қозоғистон-2050» стратегияси, «Нурлы жол» дастури, «100 аниқ қадам» миллий режаси бунга ҳисса қўшиши аниқ.\nПрезидент Қасим-Жомарт Тоқаев Қозоғистоннинг Биринчи Президенти-Елбасы Нур-Султон Назарбоевнинг улуғ ишларини давом эттириб, мамлакатни янги марралар сари бошлайверади.


ЕОИИ ва ЖСТга эҳтимолий аъзо бўлиш баҳоланди\n20 Мая 2020 403\n“Ўзбекистоннинг ЕОИИга эҳтимолий аъзо бўлиши таъсирини баҳолаш” мавзусидаги тадқиқот натижаларидан жамоатчиликни хабардор қилиш мақсадида 2020 йил 8-11 январь республикамизнинг\n14 та етакчи олий таълим муассасаларида педагог ходимлар, талабалар, ОАВ вакиллари ва блогерлар билан учрашувлар ташкил этилди. Ушбу тақдимотлар натижасида жамоатчилик фикрини янада кенгроы ўрганишга қаратилган сўров ўтказилди.\nРеспондентларнинг 45 %и қўшилиш учун асосий хавф учинчи мамлакатлардан (ЕОИИдан ташқари) келадиган импорт маҳсулотларнинг Иттифоқ мамлакатлари маҳсулотлари билан алмаштирилиши деб кўрсатилган. Респондентларнинг 42 %ини ташқи рақобат ошган сари ички ишлаб чиқариш ва иш ўринлари камайиб кетиши ташвишга солган. Аҳоли томонидан энг кам ташвиш уйғотадиган (13 %) масала давлат бюджети даромадларини камайиши эҳтимоли бўлган.\nУмуман олганда, сўровнома иштирокчиларининг аксарияти (78 %) Ўзбекистоннинг ЖСТга қўшилишини қўллаб қувватлашмоқда. Шу билан бирга, 8% қарши эканликларини билдиришган. Респондентларнинг 7 %и нейтрал яъни жавоб беришда иккиланди.\nСўров шуни кўрсатдики, ЖСТга аъзо бўлишни қўллаб-қувватловчи фуқароларнинг улуши ҳам аёллар, ҳам эркаклар ўртасида бир хил (78%). Шу билан бирга, қўшилишни қўллаб-қувватламайдиганлар орасида эркаклар сони кўпроқ (9% ва 5%).\nЁш тоифасига кўра, ЖСТга қўшилишни 20 ёшгача бўлган ёшларнинг аксарияти (86%) қўллаб-қувватлашган бўлса, 40 ёшли иштирокчилар орасида нисбатан кам бўлди (68%).\nСўровда иштирок этганларнинг 11 %и ЖСТга қўшилиш Ўзбекистоннинг халқаро имиджини яхшилашини билдиришган, деб хабар беради\nИқтисодий тадқиқотлар ва ислоҳотлар маркази матбуот хизмати.\n3 Мая 2020 3955\n4 Мая 2020 3541\n4 Мая 2020 3231\n12 Мая 2020 3122\n6 Мая 2020 3052\n5 Мая 2020 2671\n13 Мая 2020 2427\n14 Мая 2020 2229\n15 Мая 2020 2164\n6 Мая 2020 2008\n6 Мая 2020 1889\n7 Мая 2020 1773\n6 Мая 2020 1674\n18 Мая 2020 1659\n8 Мая 2020 1647\n19 Мая 2020 1631\n16 Мая 2020 1630\n12 Мая 2020 1601\n7 Мая 2020 1455


06:04 / 12.04.2016 | Abdul Aziz | 1889\nАссалому алайкум! Мeн бундан бир нeча йил муқаддам ўзимизнинг масжидга чиқиб, арабча ўқишни муаллими соний номли китобчадан ўрганган эдим. Ҳозир “Ваш-Шамс” сурасидан бошлаб охирги сурагача биламан. Мана орадан тахминан 10-11 йил ўтиб, Қуръонни қўлга олиб сура ёдлай бошладим. Билмадим нeгадир қироат қилганимда кўкрагим сиқиб, юракка ғулғула тушади. Балки тафсирини ҳам бирга ўқиб, маъносини тушуниб, Аллоҳнинг қудратини ҳис қилганим учундир. Лeкин юракда қўрқув ва титроқ билан бирга, роҳат ҳам сeзаман. 7-8 кун ичида “Ториқ”, “Аъло” ва “Ғошия” сураларини ёдлаб бўлдим. Лeкин осон бўлмади, хотира сал панд бeраяпти. Қироат қилишда ҳам қийналаябман.\n1. Хотирани мустаҳкамлайдиган дуолар бўлса ўргатиб қўйсангизлар.\n2. Қироатни қандай қилиш кeрак? Қироатнинг қоидалари ҳақида маълумот бeрсангизлар. Илтимос дуо қилинглар.\nВа алайкум ассалом! 1-“quran.uz” сайтига мурожаат қилинг. Ин шаа Аллоҳ у сайтдан жуда кўп ўзингизги фойдали маълумотлар оласиз. 2-қанча бефойда ишлар, сўзлар ва маълумотлардан ўзингизни йироқ тутсангиз, хотирангиз шунча мустаҳкам бўлиб бораверади. Валлоҳу аълам!


Ўн минглаб сиёсатчи ва раҳбарларнинг оффшор ҳисоблари фош этилди - BBC News O'zbek\nЎн минглаб сиёсатчи ва раҳбарларнинг оффшор ҳисоблари фош этилди\nImage caption Тергов Президент Алиевнинг рафиқаси ва икки қизининг оффшор ҳисобларини ҳам ошкор қилди\nОлмония Молия вазири Вольфганг Шойбле махфий оффшор банк ҳисоблари борасида олиб борилган халқаро журналистик терговни олқишлаган.\nУнинг айтишича, Оврўпо Ҳамжамияти аъзолари солиқдан бўйин товлашга қарши курашда янгича қўшма чораларни ишлаб чиқишлари керак.\nТергов журналистикасининг халқаро консорциуми 120 мингдан ошиқ ширкатлар ва жамғармаларнинг оффшор ҳисоблари борасидаги компьютер маълумотларини тергов қилган.\nТаркибида 2,5 миллион файл бўлган бу маълумотлар аноним манба томонидан жамоатчиликка ошкор қилинди.\nМаълумотлар кўплаб мамлакатлардаги сиёсатчилар, ширкатлар ва банклар раҳбарлари ўз даромадларини ўтган 30 йил ичида махфий оффшор ҳудудлардаги ҳисобларда яшириб келаётганларини фош қилди.\nРадио орқали чиқишида Шойбле солиқдан бўйин товлашнинг ақл бовар қилмайдиган мураккаб схемалар мавжудлигини айтди.\n"Уларнинг ҳаммаси ҳам ноқонунийми, бу бошқа масала. Лекин, биз солиқлардан яшириниб келаётган шахслар борасида маълумот алмашишнинг яхшиланишини Оврўпо Ҳамжамиятидан талаб қиламиз", - деди олмон вазири.\nОлмон Молия вазирлигининг ходими Штеффен Кампетернинг айтишича, бу каби шахсларга қарши курашни мувофиқлаштириш зарур. У Американинг FBI, Федерал терговлар бьюросига ўхшаш янги агентлик тузилишини таклиф қилди.\nҲозирда бу каби терговларни Олмония маҳаллий ҳукуматлари олиб боради.\nОлмония ҳозирнинг ўзидаёқ Швейцария ва Люксембург банкларидан у ердаги банкларда ўз даромадларини яшираётган олмон фуқаролари борасида маълумот берилишини талаб қилмоқда.\nҚибриздаги молиявий инқироз манзарасида Олмония Қибризда оффшор банклар тамойилига асосланган банк тизими ўрнатилганини қаттиқ танқид қилди.\nБу каби тизим кўплаб бадавлат Россия фуқароларини ўзига жалб қилади. Улар ўз мамлакатида солиқ тўлашдан қочиб, пулларини Қибризда сақлайдилар.\nОффшор ҳисоблар борасидаги журналистик тергов аллақачон Францияда молиявий можарони келтириб чиқарди. Аён бўлишича, Социалистлар партиясининг собиқ ғазначиси Жан-Жак Ожье ўз даромадларини Кайман оролларидаги икки ширкатда сақлаган.\nИсми фош қилинган сиёсатчилар орасида Озарбайжон Президенти Илҳом Алиев ҳам бор. Унинг икки қизи Арзу ва Лейла номида ташкил қилинган икки оффшор ширкати тергов чоғида аниқланган. 2003 йилда ташкил қилинган яна бир оффшор ширкатнинг раҳбарлари сифатида президентнинг ўзи ва рафиқаси Меҳрибон Алиева қайд қилинган.


Илон Маск Tesla компаниясининг янги лойиҳаси ҳақида маълум қилди\nАмериканинг Tesla Motors компанияси шу ҳафтада янги лойиҳани тақдим этади. Бу ҳақида компания раҳбари Илон Маск ўзининг Twitter ижтимоий тармоғидаги микроблогида маълум қилди.\n"Tesla махфий бош режасининг иккинчи қисми устида иш олиб борилмоқда. У ҳақида бироз кечроқ, шу ҳафтада маълумот берилишига умид қиламиз", - дейилади хабарда. АҚШда ҳафтанинг биринчи куни якшанба ҳисобланади.\nМаск 2006 йилнинг август ойида ҳам худди шундай маълумот берган. Ўшанда у блокда "Tesla Motors'нинг махфий бош режаси (фақат орамизда қолсин)" сарлавҳаси остида мақола чиқарган, унда Маск кейинчалик Model S ва Model 3 номларини олган электромобиллар ишлаб чиқариш нияти борлиги тўғрисида хабар қилганди. Бу галги янгилик қандай бўлишига ойдинлик киртилмаган.